tripathysagar/odia_wiki huggingface dataset:
ଏଫ୍ଲାପେଗ୍ରାଷ୍ଟିମ  (ଇଂରାଜୀ ଭାଷାରେ ), ରୋଲଭେଡନ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କେମୋଥେରାପି ଗ୍ରହଣ କରୁଥିବା ଅଣ-ମାୟେଲଏଡ କର୍କଟରେ ହେଉଥିବା ଫେବ୍ରିଲ୍ ନିଉଟ୍ରୋପେନିଆର ସଙ୍କଟକୁ ହ୍ରାସ କରିବା ପାଇଁ ବ୍ୟବହୃତ ହୁଏ ଯାହା ହାଡର ମଜ୍ଜାକୁ ଦମନ କରିଥାଏ  । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । କେମୋଥେରାପି ଦେବାର ପ୍ରାୟ ୨୪ ଘଣ୍ଟା ପରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ଅଇ, ତରଳ ଝାଡ଼ା, ଯନ୍ତ୍ରଣା, ଜ୍ୱର, ରାସ ଏବଂ ସ୍ୱଳ୍ପ ଲୋହିତ ରକ୍ତ କଣିକା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ଲୀହାଫାଟିବା, ତୀବ୍ର ଶ୍ୱାସକ୍ରିୟା ସଙ୍କଟ ସିଣ୍ଡ୍ରୋମ, ଆନାଫିଲାକ୍ସିସ, କମ୍ ପ୍ଲାଟେଲେଟ, ଗ୍ଲୋମେରୁଲୋନେଫ୍ରାଇଟିସ୍ ଏବଂ ମାଇଲୋଡିସପ୍ଲାଷ୍ଟିକ୍ ସିଣ୍ଡ୍ରୋମ ହୋଇପାରେ । ଏହା ଏକ ଗ୍ରାନୁଲୋସାଇଟ୍ କଲୋନୀ-ଉତ୍ତେଜନା କାରକ , ବିଶେଷ ଭାବରେ ଏକ ଲ୍ୟୁକୋସାଇଟ୍ ଅଭିବୃଦ୍ଧି କାରକ ଅଟେ । ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଏଫ୍ଲାପେଗ୍ରାଷ୍ଟିମ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନଥିଲା । ୨୦୨୨ ସୁଦ୍ଧା ଯୁକ୍ତରାଷ୍ଟ୍ରରେ ଏହାର ଏକ ମାତ୍ରାର ମୂଲ୍ୟ ପ୍ରାୟ ୪୭୦୦ ଡଲାର ଥିଲା ।
ଟୟଲେଟ : ଏକ ପ୍ରେମ କଥା ୨୦୧୭ରେ ନିର୍ମିତ ଚଳଚ୍ଚିତ୍ର । ଏହି ଚଳଚ୍ଚିତ୍ର ଟିର ନିର୍ଦ୍ଦେଶକ ହେଉଛନ୍ତି ଶ୍ରୀ ନାରାୟଣ ସିଂ । ଏହାର ସହ ପ୍ରଯୋଜକ ହେଉଛନ୍ତି ଅକ୍ଷୟ କୁମାର ଓ ନୀରଜ ପାଣ୍ଡେ । ଏହି ଚଳଚ୍ଚିତ୍ରରେ ଅକ୍ଷୟ କୁମାର ଓ ଭୂମି ପେଦେନକର । ଏଥିରେ ଅନୁପମ ଖେର, ସୁଧୀର ପାଣ୍ଡେ , ଦିବେଂଦ୍ୟୁ ଶର୍ମା ସହ କଳାକାର ଭାବେ ଅଭିନୟ କରିଛନ୍ତି । ଏହି ଚଳଚ୍ଚିତ୍ରଟି ୨୦୧୭ ଅଗଷ୍ଟ ୧୧ରେ ପ୍ରେକ୍ଷାଳୟକୁ ଆସିଥିଲା । ଏହି ଚଳଚ୍ଚିତ୍ରରେ ବ୍ୟଙ୍ଗାତ୍ମକ ଭାବରେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ସମର୍ଥନ କରି ସ୍ୱଚ୍ଛ ଭାରତ ଅଭିଯାନର ବାର୍ତ୍ତାକୁ ନେଇ ଏହି ଚଳଚ୍ଚିତ୍ରଟି ଆଧାରିତ । ଏହି ଚଳଚ୍ଚିତ୍ରଟି ଭାରତରେ ବହୁତ ସଫଳତା ପାଇପାରିଛି । ଏହି ଚଳଚ୍ଚିତ୍ରଟି ଆରମ୍ଭ ହୋଇଛି ଏହିପରି କି ଗାଁର କିଛି ମହିଳାମାନେ ଏକ ପଡ଼ିଆକୁ ଯାନ୍ତି । କିଛି ବାଟରେ ପଡେ ତାଙ୍କ ଗାଁଠାରୁ ଖୋଲା ଜାଗାରେ ଯୋଉଠିକି ସେମାନେ ଶୌଚ ହେବାକୁ ଯାନ୍ତି । କେଶବ (ଅକ୍ଷୟ କୁମାର)କୁ ଏକ କଳା ମଇଁଷିକୁ ବିବାହ କରିବାକୁ ତାର ବାପା  (ପଣ୍ଡିତ) ଭାଗ୍ୟ ଓ ଜାତକକୁ ବିଶ୍ୱାସ କରୁଥିବାରୁ ବାଧ୍ୟ କରନ୍ତି  । ତାଙ୍କ ବାପା ଭାବନ୍ତି କି ଏପରି କଲେ କେଶବର ଭାଗ୍ୟରେ ପରିବର୍ତ୍ତନ ଆସିବ । କିନ୍ତୁ କେଶବର ଜୟା (ଭୂମି ପେଦେନକର)ଙ୍କ ସହିତ ଦେଖା ହୁଏ  । ଓ ଦୁହେଁ ଦୁହିଁଙ୍କୁ ଭଲପାଇ ବସନ୍ତି । କେଶବ ତା ବାପାଙ୍କୁ କୁହେ ତାକୁ ବାହା ହବ ପାଇଁ । କିନ୍ତୁ କେଶବ ବାପା କୁହନ୍ତି ଯଦି କେଶବ ବାହା ହବ ସେ ଏପରି ଝିଅ ହେଇଥିବ ଯାହାର ଗୋଟିଏ ହାତରେ ୨ଟି ବୁଢ଼ା ଆଙ୍ଗୁଠି ଥୁବ ।
ସୋନ ପାମ୍ପୁଡି  (ଅନ୍ୟ ନାମ : ପତିସ, ସୋନ ପାପରି, ସୋହାନ ପାମ୍ପୁଡି ଏବଂ ସୋନ ପାପରି) ଏହି ମିଠା ଏକ ଲୋକପ୍ରିୟ ଉତ୍ତର ଭାରତୀୟ   ଖାଦ୍ୟ ଅଟେ  । ଏହା ସାଧାରଣତଃ ଚାରିକୋଣିଆ  (ବର୍ଗ କ୍ଷେତ୍ର ) ସଦୃଶ କିମ୍ବା ଗୁଚ୍ଛା ଆକାରର ହୋଇଥାଏ ଏବଂ ଏହା ଅତ୍ୟନ୍ତ ସରୁ ଏବଂ ମିଠା ଯୁକ୍ତ ହୋଇଥାଏ  । ଇତିହାସ କୁହାଯାଏ କି, ଭାରତର ପଞ୍ଜାବ, ଉତ୍ତର ପ୍ରଦେଶ, ପଶ୍ଚିମ ବେଙ୍ଗଲ ଏବଂ ରାଜସ୍ଥାନ ଆଦି ସ୍ଥାନରେ ମୂଳ ରୂପେ ପ୍ରସ୍ତାବିତ କରାଯାଏ, ଯାହା କି ଅଳ୍ପ ମାତ୍ରାରେ ଅଜ୍ଞାତ ରହିଛି । ସାମଗ୍ରୀ ଏହାର ମୁଖ୍ୟ ସାମଗ୍ରୀ :- ଚିନି, ଅଟା, ଚିକୀ ମଟର, ଘିଅ, କ୍ଷୀର ଏବଂ ଅଳେଇଚଦ୍ୱାରା ପ୍ରସ୍ତୁତ ହୋଇଥାଏ ।
ଭାରତୀୟ ସ୍ଥଳସେନା   , :        ,   ହେଉଛି ଭାରତୀୟ ସଶସ୍ତ୍ର ସେନାର ସବୁଠାରୁ ବଡ଼ ଅଂଶ। ଦେଶକୁ ବାହ୍ୟ ଶତ୍ରୁଠାରୁ ସୁରକ୍ଷା ଦେବା ଏବଂ ଦେଶରେ ଏକତା ବଜାୟ ରଖିବା ଭାରତୀୟ ସ୍ଥଳସେନାର ପ୍ରଧାନ ଲକ୍ଷ୍ୟ।ବାହ୍ୟ ଆକ୍ରମଣରୁ ଦେଶକୁ ରକ୍ଷା କରିବା ,ସୀମାନ୍ତରେ ଶାନ୍ତି ରକ୍ଷା କରିବା,ପ୍ରାକୃତିକ ଦୁର୍ବିପାକ ସମୟରେ ସାଧାରଣ ଜନତାଙ୍କର ଉଦ୍ଧାର, ସେବା ଓ ସୁରକ୍ଷା ମଧ୍ୟ ଏହାର କାର୍ଯ୍ୟ ଅଟେ। ଆନ୍ତର୍ଜାତୀୟ ସାମରିକ ଅଧ୍ୟୟନ ସଂସ୍ଥାନ    ଅନୁସାରେ ୨୦୧୦ରେ ସ୍ଥଳସେନାରେ ୧,୧୨୯, ୯୦୦ ଜଣ ସକ୍ରିୟ ସେନା   ଓ ୯୬୦,୦୦ ଜଣ ଆରକ୍ଷିତ ସେନା  ରହିଛନ୍ତି।, ଏହା ଭାରତୀୟ ସ୍ଥଳସେନାକୁ ବିଶ୍ୱର ସର୍ବ ବୃହତ୍ ସ୍ୱୈଚ୍ଛିକ ସେନାର ଗୌରବ ପ୍ରଦାନ କରିଛି।
ମୁଁ ତତେ ଲଭ୍ କରୁଚି, ୨୦୦୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଚିତ୍ରା ରଥ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ, ସିଦ୍ଧାନ୍ତ ମହାପାତ୍ର ଏବଂ ନମ୍ରତା ଥାପା । ମାମା ମିଶ୍ର, ବବି ମିଶ୍ର, ମିହିର ଦାସ, ଅଜିତ ଦାସ, ଅନିତା ଦାସ, ହାଡ଼ୁ, ସଲିଲ ମିତ୍ର, ବିଜୟ ମହାନ୍ତି, ଉତ୍ତମ ମହାନ୍ତି, ପିଙ୍କି ପ୍ରଧାନ, ତନ୍ଦ୍ରା ରାୟ, ଜୟୀରାମ ସାମଲ, ତନ୍‌‌ବୀର୍ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅରିନ୍ଦମ ରାୟ ସିଦ୍ଧାନ୍ତ ମହାପାତ୍ର ନମ୍ରତା ଥାପା ମାମା ମିଶ୍ର ବବି ମିଶ୍ର ମିହିର ଦାସ ଅଜିତ ଦାସ ଅନିତା ଦାସ ହାଡ଼ୁ ସଲିଲ ମିତ୍ର ବିଜୟ ମହାନ୍ତି ଉତ୍ତମ ମହାନ୍ତି ପିଙ୍କି ପ୍ରଧାନ ତନ୍ଦ୍ରା ରାୟ ଜୟୀରାମ ସାମଲ ତନ୍‌‌ବୀର୍ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବଚୁ ମୁଖାର୍ଜୀ । ସ୍ୱରୂପ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ତପୁ ମିଶ୍ର, ଉଦିତ ନାରାୟଣ, ସ୍ୱରୂପ ନାୟକ ଆଦି କଳାକାରମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମାଡ୍ରାସ ଦିବସ ତାମିଲନାଡୁର ରାଜଧାନୀ ଚେନ୍ନାଇବାସୀଙ୍କଦ୍ୱାରା ପାଳିତ ହୋଇଥାଏ । ୧୬୩୯ ଅଗଷ୍ଟ ୨୨ରେ ବ୍ରିଟିଶ ଇଷ୍ଟ ଇଣ୍ଡିଆ କମ୍ପାନୀଦ୍ୱାରା ମାଡ୍ରାସ ସହର ପ୍ରତିଷ୍ଠା ହୋଇଥିଲା । କରମଣ୍ଡଳ ଉପକୂଳରେ ୩ ମାଇଲ୍ସର ଆୟତନ ପରିମିତ ଏକ ଅଞ୍ଚଳକୁ ତତ୍କାଳୀନ ନାୟକ ଶାସକଙ୍କଠାରୁ କିଣି ଏହାର ନାମକରଣ କରିଥିଲେ । ଏହି ଦିବସକୁ ମାଡ୍ରାସ ଦିବସ ଘୋଷଣା କରାଯାଇଥିଲା ।
ଫୋସ୍କାର୍ନେଟ  (ଇଂରାଜୀ ଭାଷାରେ ), ଫୋସ୍କାର୍ ତାହାର ବିକ୍ରୟ ନାମ, ହେଉଛି ଏକ ଭୂତାଣୁରୋଧି ଔଷଧ ଯାହା ସାଇଟୋମେଗାଲୋଭାଇରସ୍  , ହର୍ପିସ ସିମ୍ପଲେକ୍ସ ଭୂତାଣୁ   ଏବଂ ଭାରିସେଲା ଜୋଷ୍ଟର ଭୂତାଣୁ   ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ମୁଖ୍ୟତଃ ଏଚ୍.ଆଇ.ଭି/ଏଡସ୍ କାରଣରୁ ଇମ୍ୟୁନୋକମ୍ପ୍ରମାଇଜଡ ହୋଇଥିବା ଲୋକାଙ୍କର ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ବାନ୍ତି, କମ୍ ଲାଲ ରକ୍ତ କଣିକା, ବୃକ୍‌କ ସମସ୍ୟା, ବାତ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଲେକ୍ଟ୍ରୋଲାଇଟ୍ ଅସ୍ୱାଭାବିକତା, ଦୀର୍ଘସ୍ଥାୟୀ କ୍ୟୁଟି  , ଏବଂ ଆନାଫାଇଲକ୍‌ସିସ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଭୂତାଣୁ ଡିଏନ୍ଏ ପଲିମେରେଜ୍ ଇନିବିବିଟର ଭାବରେ ପାଇରୋଫସଫେଟ୍ ପରି କାର୍ଯ୍ୟ କରେ । ୧୯୯୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫସ୍କାର୍ନେଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୬ ଗ୍ରାମ ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୨୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪,୮୦୦ ଡଲାର ଥିଲା ।
ବନମାଳି ପଟ୍ଟନାୟକ  (୧ ଜୁନ ୧୯୨୧ - ୭ ଅକ୍ଟୋବର ୧୯୮୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନ କଂଗ୍ରେସ ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବନମାଳି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଓ ପରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ସେ ୨ୟ ଓଡ଼ିଶା ବିଧାନ ସଭାରେ ପୂର୍ବ ଖୋର୍ଦ୍ଧାରୁ ବିଧାୟକ ଭାବରେ କାର୍ଯ୍ୟ କରିଥିଲେ । ସ୍ୱାଧୀନତା ପରେ ୧୯୬୧ ଓ ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖୋର୍ଦ୍ଧା ଓ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୧ ଭାରତୀୟ ସାଧାରଣ ନିର୍ବାଚନରେ ସେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବନମାଳି ପଟ୍ଟନାୟକ ୧୯୨୧ ମସିହାର ଜୁନ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋଲକ ବିହାରୀ ପଟ୍ଟନାୟକ ଓ ପତ୍ନୀଙ୍କ ନାମ ଶାନ୍ତି ପଟ୍ଟନାୟକ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ବନମାଳି ଓଡ଼ିଶା ରାଜନୀତିରେ ଜନ କଂଗ୍ରେସ ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଓ ପରେ ସମୁଦାୟ ତିନିଥର କାର୍ଯ୍ୟ କରିଥିଲେ । ଭାରତୀୟର ସଂସଦର ତଳ ସଦନ ଲୋକ ସଭାରେ ସେ ଜଣେ ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରୁ ୧୯୭୧ ମସିହାଯାଏଁ ସେ ଓଡ଼ିଶା ବିଧାନ ସଭାରେ ଶିକ୍ଷା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ଓ ଲୋକ ସଭ୍ୟ ବିବରଣୀ ମୃତ୍ୟୁ ବନମାଳି ପଟ୍ଟନାୟକ ୧୯୮୦ ମସିହାର ଅକ୍ଟୋବର ମାସ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ଆନନ୍ଦଚନ୍ଦ୍ର ପହୀ  (ଜନ୍ମ: ୧୧ ଅପ୍ରେଲ ୧୯୪୬) ଜଣେ ଓଡ଼ିଆ ଗାଳ୍ପିକ, ଲେଖକ ଓ ନାଟ୍ୟକାର  । ୧୯୯୮ ମସିହାରେ ତାଙ୍କୁ ତାଙ୍କ ରଚିତ ନାଟ୍ୟ ପୁସ୍ତକ ପ୍ରତୀକ୍ଷାରେ ପରୀକ୍ଷିତ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଜନ୍ମ, ପରିବାର ଓ ଶିକ୍ଷା ଆନନ୍ଦଚନ୍ଦ୍ର ପହୀ ୧୯୪୬ ମସିହାର ଅପ୍ରେଲ ୧୧ ତାରିଖରେ ଢେଙ୍କାନାଳ ଜିଲ୍ଲାର ନିହଲପ୍ରସାଦଠାରେ ଜନ୍ମଗ୍ରହଣ କରିଥିଲେ । ସେ ମାଟ୍ରିକ୍ ପାସ୍ କରିବା ପରେ ତାଙ୍କ ଗାଁରେ ଥିବା ମଧ୍ୟ ଇଂରାଜୀ ବିଦ୍ୟାଳୟରେ ହିଁ ଶିକ୍ଷକତା ଆରମ୍ଭ କରିଥିଲେ ଏବଂ ଅଧିକ ପାଠ ପଢ଼ିବାର ଇଚ୍ଛା ଯୋଗୁଁ ସେ ଘରୋଇ ଭାବରେ ସ୍ନାତକ ସମାପ୍ତ କରିଥିଲେ । ଏହାପରେ ଓଡ଼ିଶା ପବ୍ଲିକ୍ ସର୍ଭିସ୍ କମିଶନ୍ ପରୀକ୍ଷା ଦେଇ ୧୯୭୦ ମସିହାରେ ଓଡ଼ିଶା ସଚିବାଳୟରେ କନିଷ୍ଠ ସହାୟକ ଭାବରେ ଯୋଗ ଦେଇଥିଲେ ଏବଂ ୨୦୦୪ ମସିହାରେ ଚାକିରୀରୁ ଅବସର ନେଇଥିଲେ । ସାହିତ୍ୟ ସର୍ଜନା ଗାଁରେ ଥିବାବେଳେ ସେ ମଞ୍ଚ ନାଟକ ଓ ବେତାର ନାଟକ ପ୍ରତି ଆକୃଷ୍ଟ ଥିଲେ ଏବଂ ଶିକ୍ଷକତା କରିବା ସମୟରେ କିଛି ନାଟକ ଲେଖି ସରସ୍ୱତୀ ପୂଜା ସମୟରେ ପିଲାମାନଙ୍କଦ୍ୱାରା ମଞ୍ଚସ୍ଥ କରାଉଥିଲେ । ୧୯୭୮ ମସିହାରେ ସେ ରମେଶ ଚନ୍ଦ୍ର ଧଳଙ୍କ ତ୍ରୟମାସିକ ସାହିତ୍ୟ ପତ୍ରିକା ଜନପଥର ପରିଚାଳନା ସମ୍ପାଦନା ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ତାଙ୍କ ରଚିତ କିଛି କ୍ଷୁଦ୍ରଗଳ୍ପ ଗଳ୍ପଝର, ଜନପଥ, ଆସନ୍ତାକାଲି, ନବରବି, ଝଙ୍କାର ଆଦି ସାହିତ୍ୟ ପତ୍ରିକାରେ ପ୍ରକାଶ ପାଇଥିଲା । ତାଙ୍କର କିଛି ନାଟକ ଆକାଶବାଣୀ କଟକ କେନ୍ଦ୍ରରୁ ପ୍ରସାରିତ ହେବା ସହିତ କିଛି ନାଟକ ଦୂରଦର୍ଶନରେ ପ୍ରଦର୍ଶିତ ହୋଇଥିଲା ।
ହାଏ କୃଷ୍ଣ ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମନୋଜ ମିଶ୍ର ଓ ଚିନ୍ମୟ ମିଶ୍ର । ପ୍ରଣବ ରଥ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ହାପି ଚନ୍ଦନ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶୈଳେନ୍ଦ୍ର ସାମନ୍ତରାୟ ଓ ଜସ୍ମିନ ରଥ । ମନୋଜ ମିଶ୍ର, ସୁକାନ୍ତ ରଥ, ରାକ୍ଷୀ ଦାଶ, ଶ୍ୱେତା ଆଚାର୍ଯ୍ୟ, ଆକାଶ, ବାପି, ମାମୁନି ବାରିକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୨ ମସିହା ଅଗଷ୍ଟ ୧୪ ତାରିଖରେ ଏହି କଥାଚିତ୍ରଟି ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଅଭିନୟ ଶୈଳେନ୍ଦ୍ର ସାମନ୍ତରାୟ - ଜିତ୍ ଜସ୍ମିନ ରଥ - ଅନୁ ମନୋଜ ମିଶ୍ର - ପୋଲିସ ଅଧିକାରୀ ସୁକାନ୍ତ ରଥ - ଜିତ୍‌ର ବାପା ରାକ୍ଷୀ ଦାଶ - ଅନୁର ମା ' ଶ୍ୱେତା ଆଚାର୍ଯ୍ୟ - ମହାବିଦ୍ୟାଳୟ ଅଧକ୍ଷା ଶୁଭ୍ରାଂଶୁ ନାୟକ - ଅନୁର ବାପା ଆକାଶ ହୋତା - ପିନା ବାପି ମାମୁନି ବାରିକ - ଜିତ୍ ‌ର ମା ' ମନ୍ନତ ମଲ୍ଲିକ - କ୍ରିଷ୍ଣା ସର୍ବେଶ୍ୱର ସୁତାର - କଲେଜ ପିଅନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବନି-ଗୌରବ । ସୁମିତ ପଣ୍ଡା, ସତ୍ୟରଞ୍ଜନ ବଳ,ସ୍ଥିତ ପଟ୍ଟନାୟକ, ସନ୍ଦୀପ ପଣ୍ଡା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ପପୁ ପମ ପମ, ଅର୍ପିତା ଚୌଧୁରୀ, ଗୌରବ ଆନନ୍ଦ, କୁଳଦୀପ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନବି ମୁମ୍ବାଇ ଏକ ଭାରତୀୟ ପୌର ପରିଷଦ   ଅଟେ । ଏହା ମହାରାଷ୍ଟ୍ରର ଥନେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନବି ମୁମ୍ବାଇ ସହରର ମୋଟ ଜନସଂଖ୍ୟା ୭୦୩୯୪୭ ଅଟେ । ସେଥି ମଧ୍ୟରୁ ୫୬.୨୪% ଜଣ ପରୁଷ ହୋଇଥିବା ବେଳେ ୪୩.୭୬% ଜଣ ନାରୀ ଅଟନ୍ତି । ନବି ମୁମ୍ବାଇର ସାକ୍ଷରତା ହାର ୭୩.୮୦% ଅଟେ । ଏହା ଜାତୀୟ ହାରଠାରୁ ୮.୯୬% ପ୍ରତିଶତ କମ ଅଟେ । ସେଥିରୁ ୪୪.୫୬% ପ୍ରତିଶତ ପୁରୁଷ ଓ ୨୯.୨୪% ନାରୀ ଅଟନ୍ତି । ୧୩.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ନବି ମୁମ୍ବାଇର ସରକାରୀ ଭାଷା ଅଟେ ।
ରୋମାନିଆ ଇଉରୋପର ଦକ୍ଷିଣପୂର୍ବରେ ଅବସ୍ଥିତ ଏକ ଦେଶ। ଏହାର ପଶ୍ଚିମରେ ହଙ୍ଗେରୀ ଓ ସର୍ବିଆ, ଉତ୍ତରପୂର୍ବ ଓ ପୂର୍ବରେ ୟୁକ୍ରେନ ଓ ମାଲଡୋଭା ଏବଂ ଦକ୍ଷିଣରେ ବୁଲଗାରିଆ ରହିଛନ୍ତି। ଆୟତନ ଅନୁସାରେ ଏହା ଇଉରୋପିଆନ୍ ୟୁନିଅନ୍‍ର ନବମ ବୃହତ୍ତମ  (୨୩୮,୪୦୦ ବର୍ଗ କି.ମି) ଏବଂ ଜନସଂଖ୍ୟା ଅନୁସାରେ ସପ୍ତମ ବୃହତ୍ତମ  ୨.୧୯ କୋଟି । ବୁଖାରେଷ୍ଟ ଏହାର ରାଜଧାନୀ ଓ ସର୍ବବୃହତ୍ ସହର। ୨୦ ଲକ୍ଷର ଜନସଂଖ୍ୟା ସହ ଏହା ମଧ୍ୟ ଇଉରୋପିଆନ୍ ୟୁନିଅନ୍‍ର ଷଷ୍ଠ ବୃହତ୍ତମ ସହର। ବ୍ୟୁତ୍ପତ୍ତି ରୋମାନିଆର ନାଁ ,  (କିମ୍ବା ) ଶବ୍ଦରୁ ଆନୀତ ଯାହାକି ଲାଟିନ୍ ଶବ୍ଦ ରୁ ଉତ୍ପନ୍ନ, ଯାହାର ଅର୍ଥ ରୋମ୍‍ର ନାଗରିକ ।
ଦଶାଶ୍ୱମେଧ ଘାଟ ବୈତରଣୀ ନଦୀକୂଳରେ ଅବସ୍ଥିତ । ଘାଟଟି ଯାଜପୁରସ୍ଥ ବରାହ ମନ୍ଦିର ନିକଟରେ ଅବସ୍ଥିତ । ଏଠାରେ ଯଯାତି ବଂଶର ରାଜା କେଶରୀ ସୁଦୂର କୋୖନୁଜରୁ ବ୍ରାହ୍ମଣମାନଙ୍କୁ ନିମନ୍ତ୍ରଣ କରି ଅଶ୍ୱମେଧ ଯଜ୍ଞ କରାଇଥିଲେ ବୋଲି ବିଶ୍ୱାସ କରାଯାଏ । ପୂର୍ବପୁରୁଷଙ୍କୁ ପିଣ୍ଡଦାନ ଏବଂ ଅସ୍ଥିବିସର୍ଜନ ନିମନ୍ତେ ଏହି ସ୍ଥାନର ଅନେକ ମାହାତ୍ମ୍ୟ ରହିଛି । ବିବରଣୀ ଘାଟ ଚାରିପାର୍ଶ୍ୱରେ ଅନେକ ମନ୍ଦିର ରହିଛି । ସପ୍ତମାତୃକା ପୀଠଟି ଯାଜପୁରର ବୈତରଣୀ ନଦୀ ତଟ ଦଶାଶ୍ୱମେଧ ଘାଟ ନିକଟରେ ଅବସ୍ଥିତ । ବୈତରଣୀ ନଦୀ ତଟରେ ଥିବା ଏହି ଘାଟଟି ଯଯାତି କେଶରୀଙ୍କ କୀର୍ତ୍ତି ଅଟେ । ଏହି ଘାଟ ନିକଟରେ ବାରୁଣୀ ସ୍ନାନର ଯୋଗ ପଡ଼ୁଥିବାରୁ ଏଠାରେ ଅନେକ ଦେବାଦେବୀଙ୍କ ମନ୍ଦିର ରହିଛି । ଦଶାଶ୍ୱମେଧ ଘାଟ ଉପରେ ଅବସ୍ଥିତ ସପ୍ତମାତୃକା ମନ୍ଦିରରେ ଥିବା ମାତୃକାମାନେ ହେଲେ ଚାମୁଣ୍ଡା, ବାରାହୀ, ଇନ୍ଦ୍ରାଣୀ, ବୈଷ୍ଣବୀ, ବ୍ରହ୍ମୀ, କୌମାରୀ, ମାହେଶ୍ୱରୀ, ନରସିଂହୀ । ଦେବୀ ଚାମୁଣ୍ଡା ପ୍ରେତାସନା । ତାଙ୍କ ପାଦ ତଳେ ଗୋଟିଏ ପ୍ରେତ ବିଦ୍ୟମାନ । ଏହି ଦେବୀ ଚଣ୍ଡ ଓ ମୁଣ୍ଡକୁ ବଧ କରିଥିବାରୁ ତାଙ୍କର ନାମ ଚାମୁଣ୍ଡା । ତା ପରେ ବିଦ୍ୟମାନ ଅଛନ୍ତି ଦେବୀ ବରାହୀ । ଏହି ଦେବୀ ରକ୍ତବୀର୍ଯ୍ୟ ବଧ ସମୟରେ ଦୁର୍ଗାଙ୍କ ଶରୀରରୁ ଆବିର୍ଭାବ ହୋଇଥିଲେ । ଏହି ଦେବୀ ମଇଁଷି ବାହିନୀ । ତାଙ୍କ ପାଦ ତଳେ ମଇଁଷି ରହିଛି । ତାଙ୍କ ପାର୍ଶ୍ୱରେ ବିଦ୍ୟମାନ ଥିବା ଦେବୀଙ୍କ ନାମ ଇନ୍ଦ୍ରାଣୀ ଶକ୍ତି । ତାଙ୍କ ପାଦ ପାଖରେ ଗଜଟିଏ ଅଛି । ଇନ୍ଦ୍ରଙ୍କର ଶକ୍ତି ସ୍ୱରୂପ ଏହି ଦେବୀ ବଜ୍ର ଧରି ରଣକ୍ଷେତ୍ରରେ ଅବତୀର୍ଣ୍ଣ ହୋଇଥିଲେ । ଚତୁର୍ଥ ସ୍ଥାନରେ ଥିବା ମାତୃକା ବୈଷ୍ଣବୀ ନାମରେ ପରିଚିତ । ଏହି ଦେବୀଙ୍କ ବାହାନ ହେଉଛନ୍ତି ଗରୁଡ଼ । ତାଙ୍କ ପାଖରେ ପୂଜା ପାଉଥିବା ମୂର୍ତ୍ତି ହେଉଛନ୍ତି ବ୍ରାହ୍ମୀ, ଯାହାଙ୍କର ବାହାନ ହେଉଛନ୍ତି ହଂସ । ଷଷ୍ଠ ସ୍ଥାନରେ ରହିଛନ୍ତି କୌମାରୀ । ଏହି ଦେବୀ କାର୍ତ୍ତିକେୟଙ୍କ ଶକ୍ତିକୁ ଧାରଣ କରି ମୟୂର ବାହାନରେ ଯୁଦ୍ଧ କରିଥିଲେ । ତେଣୁ ତାଙ୍କ ପାଦ ତଳେ ମୟୂର ଶୋଭା ପାଉଛି । ସପ୍ତମ ସ୍ଥାନରେ ଥିବା ମାତୃକା ଦେବୀ ହେଲେ ମା  ମାହେଶ୍ୱରୀ । ତାଙ୍କର ବାହାନ ହେଉଛି ବୃଷଭ । ସର୍ବୋତ୍ତମ ତ୍ରିଶୂଳ ଧାରିଣୀ ସର୍ପରାଜ ବାସୁକୀଙ୍କୁ ବଳୟ କରି କର କଙ୍କଣ ରୂପେ ଧାରଣ କରି ମା  ସେଠାରେ ବିରାଜମାନ । ଶେଷରେ ନରସିଂହଙ୍କ ଶକ୍ତି ନରସିଂହୀ ନୃସିଂହଙ୍କ ପରି ଭୟଙ୍କର ଶରୀର ଧାରଣ କରି ସେଠାରେ ଅଛନ୍ତି । ଦଶାଶ୍ୱମେଧ ଘାଟ ଉପରେ ଜଗନ୍ନାଥ ମନ୍ଦିର ତଥା ତା ର ଉତ୍ତର ଦିଗରେ ସିଦ୍ଧି ଗଣେଶଙ୍କର ମନ୍ଦିର ଅବସ୍ଥିତ । ଏହି ମନ୍ଦିରର ମୁଖ ଉତ୍ତର ଦିଗକୁ ଥିବା ବେଳେ ଗଣେଶଙ୍କର ମୁଖ ମଧ୍ୟ ଉତ୍ତରକୁ ଅଛି । ଏପରି ବିଶାଳକାୟ ଗଣେଶ ମୂର୍ତ୍ତି ଓଡ଼ିଶାରେ ଅନ୍ୟ କେଉଁଠି ଦେଖିବାକୁ ମିଳେ ନାହିଁ । ଏହି ମୁକ୍ତିଦାତା ଗଣେଶଙ୍କୁ ଦର୍ଶନ କଲେ ସମସ୍ତ ବିଘ୍ନ ବିନାଶ ହୁଏ ବୋଲି ଶାସ୍ତ୍ରରେ ଉଲ୍ଲେଖ ଅଛି । ଗଣେଶ ମନ୍ଦିରର ପଶ୍ଚିମ ପାଖରେ ଜଗନ୍ନାଥ ବେଢାରୁ ଉତ୍ତର ଦ୍ୱାର ଦେଇ ଆସିଲେ ପାଞ୍ଚ ପାବଚ୍ଛ ପଡ଼େ । ସେଠାରେ ଯେଉଁ ଚାରିକୋଣିଆ ବେଦୀ ଦେଖିବାକୁ ମିଳେ, ତାକୁ ଅନ୍ତର୍ବେଦୀ କୁହାଯାଏ ।ଏହି ବେଦୀରେ ମୃତ୍ୟୁଶଯ୍ୟାରେ ଶୋଇଥିବା ବ୍ୟକ୍ତିକୁ ଶୁଆଇ ଦେଇ ତାକୁ ମନ୍ତ୍ରଜଳ ପିଆଇଲେ ବୈକୁଣ୍ଠ ପ୍ରାପ୍ତି ହୁଏ ବୋଲି ଜନମାନସରେ ବିଶ୍ୱାସ ରହିଛି । ସବୁ ସମୟରେ ଏହା ସମ୍ଭବ ହେଉନଥିବାରୁ ଶବଦାହ ପାଇଁ ଶ୍ମଶାନକୁ ନେବା ସମୟରେ ସେହି ବେଦୀକୁ ସ୍ପର୍ଶ କରାଇ ନିଆଯାଏ । ଦେହାନ୍ତ ସମୟରେ ଏହି ବେଦୀରେ ପ୍ରାଣ ଯାଏ ବୋଲି ଏହାର ନାମ ଅନ୍ତର୍ବେଦୀ । ପୁଷ୍କର ତୀର୍ଥରେ ବ୍ରହ୍ମା ପୂଜା ପାଇବା ଭଳି ବାରୁଣୀ ପଡ଼ିଆରେ ଶ୍ରୀବରାହ ଭଗବାନ ପୂଜା ପାଉଛନ୍ତି । ଭାରତବର୍ଷରେ ଅନ୍ୟ କେଉଁଠାରେ ବରାହ ଉପାସନା ଦେଖିବାକୁ ମିଳେ ନାହିଁ । ବାରୁଣୀ ସ୍ନାନ ବୁଡ଼ ଦେଇ ଭକ୍ତମାନେ ସେଦିନ ବରାହ ଦର୍ଶନ କରିଥାନ୍ତି । ଏହା କରିବାଦ୍ୱାରା ବିଭିନ୍ନ ପାପରୁ ମୁକ୍ତି ମିଳେ ବୋଲି ବିଶ୍ୱାସ ରହିଛି ।
ଐଶର୍ଯ୍ୟା ଦେୱାନ ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ୍ । ସେ ମୁଖ୍ୟତଃ ମାଲାୟଲମ୍, ତାମିଲ, କନ୍ନଡ଼ ଏବଂ ହିନ୍ଦୀ ଭାଷାର କଥାଚିତ୍ରରେ କାମ କରନ୍ତି । ସେ ୨୦୧୭ ମସିହାରେ ଫେମିନା ମିସ୍ ଇଣ୍ଡିଆ, ମହାରାଷ୍ଟ୍ରର ବିଜୟୀନି ହୋଇହଥିଲେ ଏବଂ ଫେମିନା ମିସ୍ ଇଣ୍ଡିଆରେ ଭାଗ ନେଇଥିଲେ । ପ୍ରତିଯୋଗିତା ସମୟରେ ସେ କିଛି ଭାଗର ପୁରସ୍କାର ଜିତିଥିଲେ ଏବଂ ଫାଇନାଲ୍‌ରେ ପହଞ୍ଚିଥିବା ଶ୍ରେଷ୍ଠ ୬ ଜଣଙ୍କ ମଧ୍ୟରେ ସ୍ଥାନିତ ହୋଇଥିଲେ । ସେ ୨୦୧୧ ମସିହାରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ ଏବଂ ୨୦୧୮ ମସିହାରେ ସେ କାଶୀ - ଇନ୍ ସର୍ଚ୍ଚ ଅଫ୍ ଗଙ୍ଗା ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଐଶ୍ୱର୍ଯ୍ୟା ବାଙ୍ଗାଲୋରଠାରେ ଏକ ମାଲାୟାଲୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଏସ୍. ଦେୱାନ ଏବଂ ମାଆ ଶୀଜା ଦେୱାନ କେରଳର ପାଲକ୍କଡ଼ ଜିଲ୍ଲାର ଶୋରାନୁର ଗ୍ରାମର ମୂଳ ବାସିନ୍ଦା । ଅଭିନୟ ଜୀବନ ସେ ୨୦୧୧ ମସିହାରେ ତେଲୁଗୁ ଓ ତାମିଲ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ ଥିଲା ୟୁବାନ, ଯେଉଁଥିରେ ସେ ସିଦ୍ଧାର୍ଥ ରାଜକୁମାର ଏବଂ ରକୁଲ ପ୍ରୀତ ସିଂହଙ୍କ କାମ କରିଥିଲେ । ୨୦୧୨ ମସିହାରେ ସେ ପୃଧଭିରାଜ ସୁକୁମାରାନଙ୍କ ନାୟିକା ଭାବରେ ସିଂହାସନମ୍ ଜରିଆରେ ମାଲାୟଲମ୍ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସିଂହାସନମ୍ ପରେ ସେ ବାଲାଙ୍କ ଦି ହିଟ୍ ଲିଷ୍ଟ ଏବଂ ମେଜର ରବିଙ୍କ କର୍ମୟଦ୍ଧାରେ ଅଭିନୟ କରିଥିଲେ । ୨୦୧୩ ମସିହାରେ, ସେ ଭି.କେ. ପ୍ରକାଶଙ୍କ କଥାଚିତ୍ର ଥ୍ୟାଙ୍କ ୟୁରେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ୨୦୧୪ ମସିହାର ଆରମ୍ଭରେ ସେ କେ.ଭି. ଆନନ୍ଦଙ୍କ ନିର୍ଦ୍ଦେଶିତ ତାମିଲ କଥାଚିତ୍ର ଆନିଗନ୍‌ରେ ଧନୁଷଙ୍କ ନାୟିକା ଭାବରେ କାମ କରିଥିଲେ, ଯାହାକି ଉଭୟ ତେଲୁଗୁ ଓ ତାମିଲ ଭାଷାରେ ମୁକ୍ତିଲାଭ କରିଥିଲା ।
ଟ୍ରାଷ୍ଟୁଜୁମାବ ଡେରୁକ୍ସଟେକାନ, ଏକ ବେପାର ନାମ ଏନହେର୍ଟୁ ହେଉଛି ସ୍ତନ କର୍କଟ ଏବଂ ଗ୍ୟାଷ୍ଟ୍ରିକ୍ କିମ୍ବା ଗ୍ୟାଷ୍ଟ୍ରୋଏସୋଫେଜ୍ ଆଡେନୋକାର୍କିନୋମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହେଉଥିବା ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ଏଚଇଆର୨  ( 2) ସକରାତ୍ମକ ରୋଗ ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଥକାପଣ, କେଶ ଝଡ଼ିବା, କୋଷ୍ଠକାଠିନ୍ୟ, ସ୍ୱଳ୍ପ ଲାଲ ରକ୍ତ କଣିକା, ସ୍ୱଳ୍ପ ଶ୍ୱେତ ରକ୍ତ କଣିକା, କମ୍ ପ୍ଲାଟେଲେଟ୍ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ ପୋଟାସିୟମ୍, ଅନିୟମିତ ହୃତ୍ ସ୍ପନ୍ଦନ, ଇଣ୍ଟରଷ୍ଟିସିଆଲ୍ ଫୁସଫୁସ ରୋଗ ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏଥିରେ ମୋନୋକ୍ଲୋନାଲ ଆଣ୍ଟିବଡି ଟ୍ରାଷ୍ଟୁଜୁମାବ ସ‌ହିତ ଟପୋଏସୋମେରେଜ ୧ ଇନହିବିଟର ଡେରକ୍ସଟେକାନ ସଂଯୁକ୍ତ ହୋଇଥାଏ । ଏପିଡର୍ମାଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର ୨  ( 2 / ) ସହିତ ଟ୍ରାଷ୍ଟୁଜୁମାବ ବାନ୍ଧୁଥିବାବେଳେ ଡେରକ୍ସଟେକାନ୍ ଡିଏନ୍ଏ ତିଆରି କରିବାର ଜୀବକୋଷର କ୍ଷମତାକୁ ଅବରୋଧ କରିଥାଏ  । ୨୦୧୯ ମସିହାରେ ଡାକ୍ତରୀ ବ୍ୟବହାର ପାଇଁ ଟ୍ରାଷ୍ଟୁଜୁମାବ ଡେରକ୍ସଟେକାନ ଆମେରିକାରେ, ୨୦୨୦ ମସିହାରେ ଜାପାନରେ, ୟୁରୋପ ଏବଂ ଅଷ୍ଟ୍ରେଲିଆରେ ୨୦୨୧ରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୧୦୦ ମିଗ୍ରା ପାଇଁ ୧୪୫୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣ ନିମନାତେ ପ୍ରାୟ ୨୫୦୦ ଡଲାର ଖର୍ଚ୍ଚ ହୁଏ ।
ପୋନାମ୍ମା ବାବୁ ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ମାଲାୟାଲମ କଥାଚିତ୍ର ଜଗତରେ କାମ ପାଇଁ ଜଣାଶୁଣା । ସେ ୩୦୦ରୁ ଅଧିକ କଥାଚିତ୍ର, ଟିଭି ଧାରାବାହିକ ଓ କମେଡ଼ି ଶୋ 'ରେ ଅଭିନୟ କରିଛନ୍ତି । ୧୯୯୬ ମସିହାରେ ସେ ପଦନାୟକାନ ଜରିଆରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଜୀବନ ପୋନାମ୍ମା ବାବୁ କୋଟ୍ଟାୟମର ପାଲାଇ ସ୍ଥିତ ଭରତନଙ୍ଗମ ଠାରେ ଜନ୍ମଗ୍ରହଣ କରିଥିଲେ । ସେ ଅରୁବିତୁରା ସ୍ଥିତ ସେଣ୍ଟ ଜର୍ଜ ହାଇସ୍କୁଲରୁ ପ୍ରାଥମିକ ଶିକ୍ଷା ଅଧ୍ୟୟନ କରିଥିଲେ । ୧୯୯୬ ମସିହାରେ ସେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ, କିନ୍ତୁ ଏହା ପୂର୍ବରୁ ସେ ୧୯୯୩ ମସିହାରୁ ନାଟକରେ କାମ କରିବା ଆରମ୍ଭ କରିଥିଲେ । ସ୍କୁଲରେ ପାଠ ପଢ଼ୁଥିବାବେଳେ, ସେ ନୃତଭ୍ୟବନ ବାଲେସଙ୍ଗମ, ପୁଞ୍ଜାରରେ ଯୋଗ ଦେଇଥିଲେ ଏବଂ ପରେ ଇଟ୍ଟୁମାନୁରର ସୁରାଭିଲ ଡ୍ରାମା ଟ୍ରୁପ୍‌ରେ ଯୋଗ ଦେଇଥିଲେ । ସେ ସୁରାଭିଲ୍ ଡ୍ରାମା ଟ୍ରୁପ୍‌ର ମାଲିକ ବାବୁଙ୍କୁ ବିବାହ କରିଛନ୍ତି । ତାଙ୍କ ଝି ପିଙ୍କି ଜଣେ ଅଭିନେତ୍ରୀ ।
ଇଥାମ୍ବୁଟଲ/ଆଇସୋନିଆଜିଡ  (ଇଂରାଜୀ ଭାଷାରେ / ) ଏକ ମିଶ୍ରିତ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ଦିଆଯାଏ  । ଏଥିରେ ସ୍ଥିରିକୃତ ମାତ୍ରାର ଇଥାମ୍ବୁଟଲ ଓ ଆଇସୋନିଆଜିଡ ଔଷଧଦ୍ୱୟ ଥାଏ । ଅନ୍ୟାନ୍ୟ ଯକ୍ଷ୍ମାରୋଧୀ ଔଷଧମାନଙ୍କ   ସ‌ହିତ ଏହା ଦିଆଯାଏ । ଏହା ପାଟିରେ ଦିଆଯାଏ । ଏହି ମିଶ୍ରିତ ଔଷଧର ପାର୍ଶ୍ୱ ପ୍ରତିକ୍ରିୟାରେ ଏଥିରେ ଥିବା ପ୍ରତ୍ୟେକ ଔଷଧର ପ୍ରତିକ୍ରିୟା ଦେଖାଯାଇପାରେ । ଶାରୀରିକ ନିୟନ୍ତ୍ରଣ ଅଭାବ, କାଲୁଆ ଅନୁଭବ ଓ ଯକୃତ ସମସ୍ୟା ଦେଖାଯାଇପାରେ । ପଚାଶ ବର୍ଷ ବୟସରୁ ଉର୍ଦ୍ଧ୍ୱ ଲୋକଙ୍କର ଯକୃତ ସମସ୍ୟା ହୋଇପାରେ । ପିଲାଙ୍କୁ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ କ୍ରୟ ମୂଲ୍ୟ ୧.୪୭ରୁ ୧.୯୯ ଆମେରିକୀୟ ଡଲାର । ଏହି ମିଶ୍ର ଔଷଧ ଆମେରିକା ଓ କାନାଡ଼ାରେ ମିଳେନାହିଁ ।
ଧ୍ରୁବ ଚରଣ ସାହୁ  (ଜନ୍ମ: ୭ ଅଗଷ୍ଟ ୧୯୬୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଧ୍ରୁବ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧ୍ରୁବ ଚରଣ ସାହୁ ୧୯୬୭ ମସିହାର ଅଗଷ୍ଟ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧନେଶ୍ୱର ସାହୁ ଏବଂ ପତ୍ନୀଙ୍କ ନାମ ସ୍ମିତା ପରିଡ଼ା । ଧ୍ରୁବଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଧ୍ରୁବ ଚରଣ ସାହୁ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଭୋଜପୁର, ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁର ଜିଲ୍ଲାର ଏହା ସହର । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତି 21 39 0  84 24 0  , ଏବଂ ଏହା ସମୁଦ୍ରପତ୍ତନଠାରୁ ୨୬୯ ମିଟର ଉପରେ ରହିଛି । ଅବସ୍ଥିତି ଏହି ସହର ଜାତୀୟ ରାଜପଥ ୨୦୦ ଉପରେ ରହିଛି ଏବଂ କୁଚିନ୍ଦା ସହରରୁ ଏହାର ଦୂରତା ୧୩ କିଲୋମିଟର । ଜନସଂଖ୍ୟା ୨୦୧୧ ଜନଗଣନା ଅନୁସାରେ ଭୋଜପୁରର ଗୃହ ସଂଖ୍ୟା ୧୭୪୨ ଥିଲା । ସମୁଦାୟ ଲୋକ ସଂଖ୍ୟା ୧,୭୪୨ ମଧ୍ୟରୁ ପୁରୁଷ ସଂଖ୍ୟା ୯୨୧ ଓ ମହିଳା ସଂଖ୍ୟା ୮୨୧ ଥିଲା । ଏହି ସହରର ସାକ୍ଷ୍ୟରତା ହାର ୮୩.୭% ହେଇଥିବା ବେଳେ ୬ ବର୍ଷରୁ କମ ସଂଖ୍ୟା ୧୫୯ ଥିଲା । ଏହି ସହରରେ ଅନୁସୂଚିତ ଜାତିର ଲୋକ ସଂଖ୍ୟା ୫୬୧ ହେଇଥିବା ବେଳେ ଅନୁସୂଚିତ ଉପଜାତିର ଲୋକ ସଂଖ୍ୟା ୬୭୭ ଥିଲା । ସହରରେ ସମୁଦାୟ ୭୦୫ ଜଣ ଶ୍ରମଜୀବୀ ଥିବାର ଆକଳନ ହେଇଥିଲା ।
ଧୋରାଜି ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ରଜ୍କୋତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଧୋରାଜି ୨୧.୭୩୩୬ ଉତ୍ତର ଅକ୍ଷାଂଶ ଓ ୭୦.୪୫୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୩୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଧୋରାଜି ସହରର ମୋଟ ଜନସଂଖ୍ୟା ୮୦୮୦୭ ଅଟେ । ସେଥି ମଧ୍ୟରୁ ୫୦.୯୪% ଜଣ ପରୁଷ ହୋଇଥିବା ବେଳେ ୪୯.୦୬% ଜଣ ନାରୀ ଅଟନ୍ତି । ଧୋରାଜିର ସାକ୍ଷରତା ହାର ୭୧.୨୩% ଅଟେ । ଏହା ଜାତୀୟ ହାରଠାରୁ -୬.୩୯% ପ୍ରତିଶତ କମ ଅଟେ । ସେଥିରୁ ୩୯.୫୦% ପ୍ରତିଶତ ପୁରୁଷ ଓ ୩୧.୭୪% ନାରୀ ଅଟନ୍ତି । ୧୦.୭୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଧୋରାଜିର ସରକାରୀ ଭାଷା ଅଟେ ।
ବେନାଜେପ୍ରିଲ୍, ଏକ ବ୍ୟବସାୟୀକ ନାମ ଲୋଟେନସିନ, ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ମଧୁମେହ ସମ୍ବନ୍ଧୀୟ ବୃକ୍‌କ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଉଚ୍ଚ ରକ୍ତଚାପର ପ୍ରାରମ୍ଭିକ ଅବସ୍ଥାରେ ଏହା ଏକ ଯୁକ୍ତିଯୁକ୍ତ ଚିକିତ୍ସା  ଏହା ପାଟିରେ ଦିଆଯାଏ  ବେନାଜେପ୍ରିଲ୍ / ହାଇଡ୍ରୋକ୍ଲୋରୋଥିଆଜାଇଡ ଏବଂ ଆମ୍ଲୋଡିପାଇନ/ ବେନାଜେପ୍ରିଲ୍ର ମିଶ୍ରଣ ସଂସ୍କରଣଗୁଡ଼ିକ ମଧ୍ୟ ଉପଲବ୍ଧ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା ଅନୁଭବ କରିବା, ମୁଣ୍ଡ ବୁଲାଇବା, କାଶ, ଏବଂ ଠିଆହେଲା ବେଳେ ମୁଣ୍ଡ ହାଲୁକା ଲାଗେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ନିମ୍ନ ରକ୍ତଚାପ, ଉଚ୍ଚ ରକ୍ତ ପୋଟାସିୟମ୍ ଏବଂ ଆଞ୍ଜିଓଇଡିମା ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁକୁ କ୍ଷତି ପହଞ୍ଚାଇପାରେ କିନ୍ତୁ ସ୍ତନ୍ୟପାନ କରାଇବା ଠିକ୍ ହୋଇପାରେ  ଏହା ଏକ ଏସିଇ ନିଷ୍କ୍ରିୟକାରୀ ଔଷଧ ଯାହା ରେନିନ-ଆଞ୍ଜିଓଟେନସିନ-ଆଲଡୋଷ୍ଟିରନ ପ୍ରଣାଳୀର କାର୍ଯ୍ୟକଳାପ ହ୍ରାସ କରି କାର୍ଯ୍ୟକ୍ଷମ ହୁଏ  ବେନାଜେପ୍ରିଲ ୧୯୮୧ ମସିହାରେ ପେଟେଣ୍ଟ୍ ହୋଇଥିଲା ଏବଂ ୧୯୯୦ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏହାର ଏକ ମାସର ଯୋଗାଣ ଖର୍ଚ୍ଚ ପ୍ରାୟ ୧.୩୨ ଆମେରିକୀୟ ଡଲାର ଥିଲା । ୨୦୧୭ ମସିହାରେ ଏହା ୧୦୪ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା ଯାହାର ଯୁକ୍ତରାଷ୍ଟ୍ରରେ ସାତ ନିୟୁତରୁ ଅଧିକ ପ୍ରେସକ୍ରିପସନ୍ ହୋଇଥିଲା
ଏଚଇଏଲଏଲପି ସିଣ୍ଡ୍ରୋମ  (ଇଂରାଜୀ ଭାଷାରେ ) ଗର୍ଭାବସ୍ଥାର ଏକ ଜଟିଳ ସମସ୍ୟା ଯେଉଁଥିରେ ହେମୋଲାଇସିସ  , ଅଧିକ ଯକୃତ ଏଞ୍ଜାଇମ   ଓ ଥ୍ରୋମ୍ବୋସାଇଟିପେନିଆ   ହୁଏ ଓ ଏହି ନାମରୁ ଏଚଇଏଲଏଲପି ନିଆଯାଇଛି  । ଗର୍ଭାବସ୍ଥାର ଶେଷ ତ୍ରୈମାସିକରେ ବା ପ୍ରସବର   ଅଳ୍ପ ସମୟ ଅବଧି ପରେ ଏହି ରୋଗ ହୁଏ । ଥକ୍କାଣ, ମୁଣ୍ଡ ବିନ୍ଧା, ଅଇ, ଉଦରର ଉପର ଡାହାଣ ପାଖରେ ଯନ୍ତ୍ରଣା  , ଝାପ୍‌ସା ଦୃଷ୍ଟି, ନାକରୁ ରକ୍ତସ୍ରାବ  ( : ) ଓ ବାତ   ଆଦି ଲକ୍ଷଣ ପ୍ରକାଶ ପାଇପାରେ  । ଅଧିକ ଜଟିଳ ହେଲେ ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲେସନ  , ପ୍ଲାସେଣ୍ଟାଲ ଆବରପସନ   ଓ ବୃକ୍‌କ ଫେଲ   ଭଳି ଅବସ୍ଥା ହୋଇପାରେ । ଏହାର କାରଣ ଅଜ୍ଞାତ ଅଛି । ପ୍ରିଏକ୍ଲାମ୍ପସିଆ   ବା ଏକ୍ଲାମ୍ପସିଆ   ଥିଲେ ଏହି ରୋଗ ସ‌ହାଭାଗୀ ହୁଏ । ୨୫ ବର୍ଷରୁ ଉର୍ଦ୍ଧ୍ୱ ବୟସର ମାତା, ଗୋରା ଲୋକ   ଅଧିକ ରୋଗ ସଙ୍କଟରେ ରହନ୍ତି । ରକ୍ତ ପରୀକ୍ଷାରେ ଲୋହିତ ରକ୍ତ କଣିକା ଭାଙ୍ଗି ଲାକ୍ଟେଟ ଡିହାଇଡ୍ରୋଜେନେଜ ପରିମାଣ >୬୦୦ୟୁ/ଲି, ଆସ୍ପାର୍ଟେଟ ଟ୍ରାନ୍ସଆମିନେଜ >୭୦ ୟୁ/ଲି ଓ ପ୍ଲାଟେଲେଟ ୧୦୦ ୧୦୯/ଲିରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଏ ସମସ୍ତ ମାପଦଣ୍ଡ ପୂରଣ ନ‌କରୁଥିଲେ ଏହି ରୋଗ ନିର୍ଣ୍ଣୟ ଅସମ୍ପୁର୍ଣ୍ଣ ରହେ । ଯେତେ ଶୀଘ୍ର ସମ୍ଭବ ପ୍ରସବ କରେଇ ଏହାର ଚିକିତ୍ସା କରାଯାଏ । ଗର୍ଭ   ୩୪ ସପ୍ତାହରୁ ଅଧିକ ଥିଲେ ଏହା ଅଧିକ ଆବଶ୍ୟକ ହୁଏ । ଅଧିକ ରକ୍ତଚାପ ଥିଲେ ତାହାର ଚିକିତ୍ସା କରାଯାଏ ଓ ରକ୍ତ ଟ୍ରାନ୍ସଫ୍ୟୁଜନ   ଆବଶ୍ୟକ ହୋଇପାରେ । ଗର୍ଭ ପ୍ରଥମ ଅବସ୍ଥାରେ ଥିଲେ କର୍ଟିକୋସ୍ଟିରଏଡ   ଦିଆଯାଏ ଓ ଏହା ଫଳରେ ଶିଶୁର ଫୁସଫୁସ ବିକାଶ ତ୍ୱରାନ୍ୱିତ ହେଉଥିବା ବିଶ୍ୱାସ କରାଯାଏ । ପ୍ରାୟ ୦.୭% ଗର୍ଭିଣୀଙ୍କର ଏଚଇଏଲଏଲପି ସିଣ୍ଡ୍ରୋମ ଥାଏ ଓ ଏକ୍ଲାମ୍ପସିଆ ତ‌ଥା ପ୍ରିଏକ୍ଲାମ୍ପସିଆ ଥିବା ମହିଳାଙ୍କ ମଧ୍ୟରୁ ପ୍ରାୟ ୧୫% ଏହି ରୋଗ ଭୋଗନ୍ତି । ମାତାର ମୃତ୍ୟୁ ଏକ ବିରଳ ଘଟଣା । ପ୍ରସବ ସମୟରେ ପ୍ରିମାଚ୍ୟୁର   ପରିମାଣ ଅନୁସାରେ ଶିଶୁର ଫଳାଫଳ ନିର୍ଦ୍ଧାରଣ ହୋଇଥାଏ । ସନ ୧୯୮୨ରେ ଏହାର ଏଚଇଏଲଏଲପି ସିଣ୍ଡ୍ରୋମ ନାମକରଣ ହୋଇଥିଲା ।
ହାଣ୍ଡି ହେଉଛି ଏକ ଖାଲୁଆ ଏବଂ ଚଉଡା ମୁହଁ ଥିବା ପାତ୍ର । ଏହାକୁ ସାଧାରଣତଃ ଉତ୍ତର ଭାରତର ଲୋକମାନଙ୍କଦ୍ୱାରା ରୋଷେଇବାସ କରିବା ପାଇଁ ବ୍ୟବହାର କରାଯାଏ । ଏହା ଖାଦ୍ୟ ପଦାର୍ଥ ସାଇତି ରଖିବା ପାଇଁ ତଥା ଖାଇବା ସମୟରେ ଖାଦ୍ୟ ପରଶିବାରେ ମଧ୍ୟ ବ୍ୟବହୃତ ହୋଇଥାଏ । ବିଭିନ୍ନ ସ୍ଥାନର ଚଳଣି ଓ ବ୍ୟବହାରକୁ ନେଇ ହାଣ୍ଡିର ଆକାର, ପ୍ରକାର ଓ ଗଠନ ବିଭିନ୍ନ ପ୍ରକାରର ହୋଇଥାଏ । କେଉଁଠାରେ ଲୋକମାନେ ମାଟିରେ ତିଆରି ହାଣ୍ଡି ବ୍ୟବହାର କରନ୍ତି ,ତ କିଛି ସ୍ଥାନରେ ତମ୍ବା,ପିତ୍ତଳ, ରୂପା ଇତ୍ୟାଦି ଅନ୍ୟାନ୍ୟ ଧାତୁରେ ତିଆରି ହାଣ୍ଡିର ବ୍ୟବହାର ଦେଖିବାକୁ ମିଳିଥାଏ । ଭାରତ ଛଡା ପାକିସ୍ତାନ,ନେପାଳ ଓ ମିଆଁମାର ଭଳି କେତେକ ଦେଶରେ ମଧ୍ୟ ଅନ୍ୟ ବାସନକୁସନ ସହିତ ହାଣ୍ଡିର ବ୍ୟବହାର ଦେଖିବାକୁ ମିଳେ । ଅଲଗା ଅଲଗା ସ୍ଥାନରେ ଏହାକୁ ଅଲଗା ନାମରେ ଜଣାଯାଏ ।
ମେକ ଇନ ଓଡ଼ିଶା, ଓଡ଼ିଶା ସରକାରଙ୍କଦ୍ୱାରା ରାଜ୍ୟରେ ଶିଳ୍ପୋନ୍ନତି କରିବାକୁ ପ୍ରାରମ୍ଭ କରାଯାଇଥିବା ଏକ ପ୍ରକଳ୍ପ । ଓଡ଼ିଶାରେ ଥିବା ମୁଖ୍ୟ ଶିଳ୍ପ ନିବେଶକାରୀଗୁଡ଼ିକ ହେଲା ଏନଟିପିସି, ଏମସିଏଲ, ଏସଏଆଇଏଲ, ଟାଟା ଷ୍ଟିଲ, ଟିସିଏସ, ଅଦାନୀ, ଯେଏସପିଏଲ, ପିପିଏଲ, ଆଇଓସିଏଲ ଏବଂ ଆହୁରି ଅନେକ । ୮୦ରୁ ଅଧିକ କମ୍ପାନୀ ଓଡ଼ିଶାରେ ନିବେଶକରି ୨,୦୩,୨୭୦ ଟଙ୍କାର  (୩୦ ବିଲିୟନ ଆମେରିକୀୟ ଡଲାର) ନିବେଶ କରିବେ ବୋଲି ସରକାରଙ୍କ ସହ ଏମଓୟୁ ସ୍ୱାକ୍ଷର କରିଛନ୍ତି  । ପରବର୍ତ୍ତୀ ମେକ ଇନ ଓଡ଼ିଶା ସମ୍ମିଳନୀ ୨୦୨୦ ନଭେମ୍ବର ୩୦ରୁ ଡିସେମ୍ବର ୪ ପର୍ଯ୍ୟନ୍ତ ଚାଲିବ । ଘଟଣାବଳୀ ମେକ ଇନ ଓଡ଼ିଶା ସମ୍ମିଳନୀ ୨୦୧୬ ପ୍ରଥମ ମେକ ଇନ ଓଡ଼ିଶା ୩୦ ନଭେମ୍ବରରୁ ୨ ଡିସେମ୍ବର ୨୦୧୬ ପର୍ଯ୍ୟନ୍ତ ଓଡ଼ିଶାର ଭୁବନେଶ୍ୱରଠାରେ ଆୟୋଜିତ ହୋଇଥିଲା । ଏହି ସମ୍ମିଳନୀର ମୂଳ ଲକ୍ଷ ଓଡ଼ିଶାର ବିନିର୍ମାଣ କୌଶଳକୁ ସର୍ବ ସାମ୍ମୁଖ୍ୟର ଉପସ୍ଥାପନା କରି ରାଜ୍ୟରେ କିଛି ଗଣତି ସେକ୍ଟରରେ ନିବେଶକାରୀଙ୍କୁ ଆକୃଷ୍ଟ କରିବା । କିଛି ଅକୃଷ୍ଟକାରୀ ବିଭାଗ ହେଲା: ରସାୟନ, ପେଟ୍ରୋକେମିକାଲ ଏବଂ ପ୍ଲାଷ୍ଟିକ ଧାତୁ ବିଭାଗ ଖଦି ଏବଂ ବୟନ ଶିଳ୍ପ ଖାଦ୍ୟ ପ୍ରକ୍ରିୟାକରଣ ଇଲେକ୍ଟ୍ରୋନିକ ବିନିର୍ମାଣ ଏବଂ ଇନଫରମେସନ ଟେକ୍ନୋଲୋଜି ଏବଂ ପର୍ଯ୍ୟଟନ ଏହି ସମ୍ମିଳନୀରେ ଓଡ଼ିଶା ସରକାର ୨୮ଟି ପ୍ରସ୍ତାବ ସହ ମୋଟ ୧୮,୪୩୪ କୋଟିର ନିବେଶ ଲାଭ କରିପାରିଥିଲେ, ଯେଉଁଥିରେ ୨୭,୫୬୫ଟି ଲୋକଙ୍କୁ କାମ ଯୋଗାଇହେବ । ମେକ ଇନ ଓଡ଼ିଶା ସମ୍ମିଳନୀ ୨୦୧୮ ମେକ ଇନ ଓଡ଼ିଶାର ଦ୍ୱିତୀୟ ସମ୍ମିଳନୀ ୨୦୧୮ ମସିହା ୧୧ ନଭେମ୍ବରରୁ ୧୫ ନଭେମ୍ବର ପର୍ଯ୍ୟନ୍ତ ଭୁବନେଶ୍ୱରଠାରେ ଚାଲୁ ରହିଥିଲା । ଛଅଟି ଦେଶ ସହ ଭାରତର ପ୍ରମୁଖ ଶିଳ୍ପପତିମାନେ ମଧ୍ୟ ଏଥିରେ ଯୋଗଦେଇଥିଲେ । ଏଥିରେ ୬ ବିଦେଶୀ ରାଷ୍ଟ୍ର ସହ ଭାରତର ୨୩ଟି ରାଜ୍ୟରୁ ଯୋଗଦେଇଥିବା ୮୦୦ରୁ ଊର୍ଦ୍ଧ୍ୱ ପ୍ରତିଷ୍ଠିତ ଶିଳ୍ପପତିଙ୍କ ଆଡୁ ୪ ଲକ୍ଷରୁ ଅଧିକ ନିବେଶ ପ୍ରସ୍ତାବ ସହ ୫ ଲକ୍ଷରୁ ଅଧିକ ନିଯୁକ୍ତି ପ୍ରତିଶ୍ରୁତି ମିଳିଛି ।
ଅର୍କ କେଶରୀ ଦେଓ ଜଣେ ଭାରତୀୟ ରାଜନୀତିଜ୍ଞ । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ବିଜୁ ଜନତା ଦଳର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ । ତାଙ୍କ ବାପା ବିକ୍ରମ କେଶରୀ ଦେଓଙ୍କ ମୃତ୍ୟୁପରେ ସେ ବିଜୁ ଜନତା ଦଳରେ ଯୋଗ ଦେଇଥିଲେ ।
ବିଭାଲିରୁଡିନ, ବେପାର ନାମ ଆଙ୍ଗିଓମାକ୍ସ ଏବଂ ଆଙ୍ଗିଓକ୍ସ, ହେଉଛି ଏକ ଔଷଧ ଯାହା ପର୍ଚ୍ୟୁଟାନ୍ସ କରୋନାରୀ ହସ୍ତକ୍ଷେପ   ସମୟରେ ବ୍ୟବହୃତ ହୁଏ  ଏହାକୁ ହେପାରିନ-ପ୍ରବର୍ତ୍ତୀତ ଥ୍ରୋମ୍ବୋସାଇଟୋପେନିଆ ରୋଗରେ   ଥିବା ଲୋକଙ୍କଠାରେ ବ୍ୟବହାର କରାଯାଇପାରେ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ସଳଖ ଥ୍ରୋମ୍ବିନ ଇନହିବିଟର   ଏବଂ ହିରୁଡିନର ନିର୍ମିତ ସଂସ୍କରଣ । ୨୦୦୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ବିଭାଲିରୁଡିନ ଅନୁମୋଦିତ ହୋଇଥିଲା । ୨୦୦୪ ମସିହାରେ ୟୁରୋପରେ ଏହା ଅନୁମୋଦିତ ହୋଇଥିବାବେଳେ ପରବର୍ତ୍ତୀ ସମୟରେ ଏହି ଅନୁମୋଦନ ପ୍ରତ୍ୟାହାର କରାଯାଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୫୦ ମିଗ୍ରା ଔଷଧର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୧୫ ଡଲାର ଅଛି ।
ଉପେନ୍ଦ୍ର କୁମାର ଜଣେ ଭାରତୀୟ ସଙ୍ଗୀତ ନିର୍ଦ୍ଦେଶକ ଥିଲେ । ସେ ଓଡ଼ିଆ ଓ ବିଭିନ୍ନ ଦକ୍ଷିଣ ଭାରତୀୟ ଭାଷାର ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା କରିଥିଲେ । ସେ ୧୯୪୧ ମସିହାରେ ଓଡ଼ିଶାର ଗଞ୍ଜାମ ଜିଲ୍ଲାସ୍ଥିତ ଦିଗପହଣ୍ଡିରେ ଜନ୍ମଗ୍ରହଣ କରିଥିଲେ । ତାଙ୍କର ନିର୍ଦ୍ଦେଶିତ ଗୀତ ମଧ୍ୟରୁ  "ଯାହା ମୁଁ ଖୋଜିଛି, ତାହା ମୁଁ ପାଇଛି" ,  "ଇନ୍ଦ୍ରଧରୁର ସପ୍ତ ରଙ୍ଗ" ,  "ପୀରତି ତୋର ଦୁରୁ ଜୁହାର" ,  "ସପନର ପଥେ ପଥେ" ,  "ସମୀର ସୁରେ" ,  "ସ୍ୱର୍ଗାଦପୀ ଗରିୟସୀ"  ଆଦି ଅନ୍ୟତମ ।
ପେରିଣ୍ଡୋପ୍ରିଲ ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ, ମଧୁମେହ ସମ୍ବନ୍ଧୀୟ ବୃକ୍‌କ ରୋଗ ଏବଂ କରୋନାରୀ ଧମନୀ ରୋଗର ଚିକିତ୍ସା ପାଇଁ ଦିଆଯାଏ । ଏହା ପାଟିରେ ଦିଆଯାଏ । ସର୍ବାଧିକ ପ୍ରଭାବ ମିଳିବାକୁ ଅନେକ ସପ୍ତାହ ଲାଗିଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ଦୃତ ହୃଦଗତି, ମାଂସପେଶୀ କ୍ରାମ୍ପ ଏବଂ ମୂତ୍ରରେ ପୁଷ୍ଟିସାର ନିର୍ଗତ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା, ନିମ୍ନ ରକ୍ତଚାପ ଏବଂ ବୃକ୍‌କ ବିଫଳତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ବୃକ୍‌କ ଜନିତ ସମସ୍ୟାରେ କମ୍ ମାତ୍ରା ଔଷଧ ବ୍ୟବହାର କରାଯିବା ଉଚିତ୍ । ଏହା ଏକ ଆଞ୍ଜିଓଟେନସିନ୍-ରୂପାନ୍ତକାରୀ ଇଞ୍ଜାଇମ ଅବରୋଧକ ଏବଂ ରେନିନ-ଆଙ୍ଗିଓଟେନସିନ୍-ଆଲଡୋଷ୍ଟେରନ୍ ପ୍ରଣାଳୀକୁ ପ୍ରତିରୋଧ କରି କାର୍ଯ୍ୟକ୍ଷମ ହୁଏ । ପେରିଣ୍ଡୋପ୍ରିଲ ୧୯୮୦ ମସିହାରେ ପେଟେଣ୍ଟ୍ ହୋଇଥିଲା ଏବଂ ୧୯୮୮ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୫ ଡଲାର ଥିଲା । ଯୁକ୍ତରାଜ୍ୟରେ ଏକ ମାସର ଔଷଧର ମୂଲ୍ୟ ପ୍ରାୟ ୭ ପାଉଣ୍ଡ । ଏହା ପେରିଣ୍ଡୋପ୍ରିଲ ଏର୍ବୁମାଇନ ଓ ପେରିଣ୍ଡୋପ୍ରିଲ ଅର୍ଜିନିନ ନାମରେ ଉପଲବ୍ଧ ହୁଏ ।
ରୋପିନିରୋଲ, ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାମ ରିକ୍ୱିପ, ଏକ ଔଷଧ ଯାହା ପାର୍କିନ୍ସନ୍ ରୋଗ  (ପିଡି) ଏବଂ ଅସ୍ଥିର ଗୋଡ ସିଣ୍ଡ୍ରୋମ  (ଆରଏଲଏସ୍/ )ର ଚିକିତ୍ସା ପାଇଁ ବ୍ୟବହୃତ ହୁଏ  ପିଡି ରୋଗରେ ଏହାର ମାତ୍ରା ପ୍ରଭାବ ସହିତ ନିୟନ୍ତ୍ରଣ କରିବା ଆବଶ୍ୟକ ଏବଂ ଚିକିତ୍ସା ହଠାତ୍ ବନ୍ଦ ହେବା ଉଚିତ୍ ନୁହେଁ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ବାନ୍ତି ଏବଂ ମୁଣ୍ଡ ବୁଲାଇବା ଅନ୍ତର୍ଭୁକ୍ତ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଜୁଆ ମାନସିକତା   ଛିଡା ହେବାବେଳେ ନିମ୍ନ ରକ୍ତଚାପ ଏବଂ ହାଲୁସିନେସନ ହୋଇପାରେ  ଗର୍ଭାବସ୍ଥାରେ ବ୍ୟବହାର ଏବଂ ସ୍ତନ୍ୟପାନ କରାଇବାରେ ସୁରକ୍ଷା ଅସ୍ପଷ୍ଟ ଅଟେ  ଏହା ଏକ ଡୋପାମିନ ଆଗୋନିଷ୍ଟ ଏବଂ ଡୋପାମିନ ଡି୨ ରିସେପ୍ଟରକୁ ଗ୍ରିଗର ବା ଉତପ୍ରେରକ କରି କାର୍ଯ୍ୟକ୍ଷମ ହୁଏ  ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହା ୧୯୯୭ ମସିହାରେ ଅନୁମୋଦିତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ପ୍ରତି ମାସରେ ୩୪ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୭.୯୦ ଆମେରିକୀୟ ଡଲାର ଅଟେ। ୨୯୧୭ରେ, ଏହା ଯୁକ୍ତରାଷ୍ଟ୍ରରେ ୧୦୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ୠ ଓଡ଼ିଆ ବର୍ଣ୍ଣମାଳାର ୮ମ ସ୍ୱର ବର୍ଣ୍ଣ । ଏହାର ନାମ  "ଦୀର୍ଘ ଋ"  । ଏହାର ମାତ୍ରା  " ୄ "  ବ୍ୟଞ୍ଜନ ବର୍ଣ୍ଣର ତଳେ ଦିଆହୋଇଥାଏ । ଏହି ଅକ୍ଷର ବା ମାତ୍ରା ଥିବା ଶବ୍ଦ ଓଡ଼ିଆରେ ନାହିଁ । ଉଚ୍ଚାରଣ ଏହାର ଉଚ୍ଚାରଣ ସ୍ଥାନ ମୂର୍ଦ୍ଧା ବା ମୂର୍ଦ୍ଧନୀ । ଏହାର ଉଚ୍ଚାରଣ ଓଡ଼ିଆରେ  "ରୂ"  ପରି, ହେଲେ ବଙ୍ଗଳାରେ ଏହା  "ରୀ"  ପରି । ଏହି ମାତ୍ରା ଥିବା ଶବ୍ଦ ଓଡ଼ିଆରେ ନାହିଁ । ବ୍ୟବହାର ଦେଶଜ ଶବ୍ଦ ଅବ୍ୟୟ ପଦ ୠକାର  " ୄ "  ବ୍ୟଞ୍ଜନ ବର୍ଣ୍ଣର ତଳେ ଦିଆଯିବା ମାତ୍ରା ।
ଜ୍ୟୋତ୍ସ୍ନା ରାଉତରାୟ, ଓଡ଼ିଶାର ଜଣେ ବରିଷ୍ଠ ମହିଳା ଓଡ଼ିଆ ସାମ୍ବାଦିକ, ସମ୍ପାଦକ ଏବଂ ସାହିତ୍ୟିକା ଥିଲେ । ସେ ୧୯୫୮ ମସିହା ମଇ ମାସ ୧୧ ତାରିଖରେ ବାଲେଶ୍ୱରଠାରେ ଜନ୍ମଗ୍ରହଣ କରିଥିଲେ । ମାତ୍ର ଅଷ୍ଟମ ଶ୍ରେଣୀରେ ପଢୁଥିବା ସମୟରେ ତାଙ୍କର ପ୍ରଥମ ଉପନ୍ୟାସ  'ଗାଈର ଆତ୍ମକାହାଣୀ'  ପ୍ରକାଶ ପାଇଥିଲା । ୧୯୮୪ ମସିହାରେ ସମ୍ବାଦ ଖବରକାଗଜରେ ଯୋଗଦାନ କରି, ସେ ନିଜର ସାମ୍ବାଦିକ ବୃତ୍ତି ଆରମ୍ଭ କରିଥିଲେ । ସେହି ସମୟରେ ଓଡ଼ିଶାରେ ମହିଳା ସାମ୍ବାଦିକମାନଙ୍କ ସଂଖ୍ୟା ଖୁବ ନଗଣ୍ୟ ଥିଲା । ୨୨ ବର୍ଷ ସେ ସମ୍ବାଦର ସମ୍ପାଦନା ବିଭାଗରେ କାର୍ଯ୍ୟ କରିଥିଲେ । ୨୦୦୬ ମସିହାରୁ ସେ ମୁକ୍ତବୃତ୍ତି ସାମ୍ବାଦିକ ଭାବରେ କାର୍ଯ୍ୟ କରିଆସୁଥିଲେ । ସାମ୍ବାଦିକତା ବ୍ୟତିତ ଓଡ଼ିଆ ସାହିତ୍ୟ କ୍ଷେତ୍ରରେ ମଧ୍ୟ ତାଙ୍କର ଅନେକ ଅବଦାନ ରହିଛି ଓ ସେ ବହୁବାର ପୁରସ୍କୃତ ମଧ୍ୟ ହୋଇଛନ୍ତି । ୨୦୧୩ ମସିହା ଅଗଷ୍ଟ ମାସ ୬ ତାରିଖରେ ତାଙ୍କର ତିରୋଧାନ ଘଟିଥିଲା ।
ତୁଣ୍ଡ ବାଇଦ,  '୧୯୮୭'  ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ଗୋବିନ୍ଦ ତେଜଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା । ଔପନ୍ୟାସିକ କାହ୍ନୁ ଚରଣ ମହାନ୍ତିଙ୍କ  'ତୁଣ୍ଡ ବାଇଦ'  ଉପନ୍ୟାସ ଅବଲମ୍ବନରେ ଏହା ନିର୍ମିତ ହେଇଥିଲା ।
ସ୍ୱାତୀ କୁମାରୀ ଜଣେ ଭାରତୀୟ ଲେଖିକା ଏବଂ ସ୍ତମ୍ଭକାର । ସେ ହାପିଲି ମେରେଡ୍ ହାପିଲି ଡିଭୋର୍ସଡ୍, ଉଇଦ୍ଆଉଟ୍ ଏ ଗୁଡ୍ ବାଏ ଏବଂ ଅମାୟାରା- ଦ ଏସେନ୍ସ ଅଫ୍ ଲାଇଫ୍ ଭଳି ତିନୋଟି ଉପନ୍ୟାସ ରଚନା କରିଛନ୍ତି । ତାଙ୍କ ରଚିତ ଅମାୟାରା- ଦ ଏସେନ୍ସ ଅଫ୍ ଲାଇଫ୍ ବହିକୁ ଇଣ୍ଟରନ୍ୟାସନାଲ୍ ଆସୋସିଏସନ୍ ଫର୍ ସୁଇସାଇଡ୍ ପ୍ରିଜରଭେସନ୍ ସଂଘଦ୍ୱାରା ସ୍ୱାଗତ କରାଯାଇଥିଲା । ସ୍ୱାତୀ ଜଣେ ହୋଲିଷ୍ଟିକ୍ ହିଲର୍ ଏବଂ ସେ ଲୋକମାନଙ୍କର ସମସ୍ୟାର ସମାଧାନ ପାଇଁ ବିଭିନ୍ନ ପ୍ରକାରର ପରାମର୍ଶ ଦେଇଥାନ୍ତି । ଏତଦ୍ ବ୍ୟତୀତ ୨୦୨୦ ମସିହାରେ ତାଙ୍କର ଦୁଇଟି କ୍ଷୁଦ୍ର ଉପନ୍ୟାସ ଆମାଜନ୍‌ର କିଣ୍ଡଲ ଆପ୍‌ରେ ପ୍ରକାଶ ପାଇଥିଲା । ପ୍ରାରମ୍ଭିକ ଜୀବନ ଓ ଶିକ୍ଷା ସ୍ୱାତୀ କୁମାରୀ ଉତ୍ତର ପ୍ରଦେଶର କାନପୁରରେ ଜନ୍ମଗ୍ରହଣ କରିଥିଲେ । ସେ କାନପୁରର ଏଚ୍. ଏ. ଏଲ୍ ବିଦ୍ୟାଳୟରେ ପଢ଼ୁଥିଲେ ଏବଂ ସେଠାରେ ହିଁ ତାଙ୍କର ସ୍କୁଲ ଶିକ୍ଷା ଶେଷ କରିଥିଲେ । ଏହାପରେ ସେ ମଗଧ ବିଶ୍ୱ ବିଦ୍ୟାଳୟରେ ପଢ଼ିଥିଲେ । ୨୦୧୦ ମସିହାରେ ସ୍ୱାତୀ କମ୍ପ୍ୟୁଟର ଆପ୍ଲିକେସନସ୍‌ରେ ସ୍ନାତକ ସମାପ୍ତ କରିଥିଲେ । ଏହାପରେ ସେ ବାଙ୍ଗାଲୋରର ନ୍ୟାସ୍‌ଲାନ୍ ସ୍କୁଲ୍ ଅଫ୍ ବିଜିନେସ୍‌ରେ ପଢ଼ିଥିଲେ, ଯେଉଁଠି ସେ ସ୍ନାତକୋତ୍ତର ଶେଷ କରିଥିଲେ । ଏହାପ ସେ ପଉ, ଫ୍ରାନ୍ସରେ ଇକୋଲ୍ ସୁପେରିଅର୍ ଦେ କମର୍ସ ପଢ଼ିଥିଲେ, ଯେଉଁଠି ସେ ମାର୍କେଟିଂ ଆଣ୍ଡ ଇଣ୍ଟରନ୍ୟାସ୍‌ନାଲ୍ ମ୍ୟାନେଜ୍‌ମେଣ୍ଟ ବିଷୟରେ ପଢ଼ିଥିଲେ । ସେ ପ୍ରାଇମେରି ବିଦ୍ୟାଳୟ ସମୟରୁ ଲେଖା ଲେଖି ପ୍ରତି ଆକୃଷ୍ଟ ହୋଇଥିଲେ । ୨୦୧୩ ମସିହାରେ ସେ ବେମାର ପଡ଼ିବା ଫଳରେ ତାଙ୍କର ଚାକିରୀ ଛାଡ଼ି ପାଟନା ଫେରି ଆସିଥିଲେ । ଏହାର କିଛି ମାସ ପରେ ତାଙ୍କ ମାଆ ଆତ୍ମହତ୍ୟା କରିଥିଲେ । ତାଙ୍କ ମାଆଙ୍କର ମୃତ୍ୟୁପରେ ସେ ଜଣେ ଲେଖିବା ଭାବରେ ତାଙ୍କର ପେଶା ଆରମ୍ଭ କରିଥିଲେ । ସେ ତାଙ୍କ ରଚନା ମାଧ୍ୟମରେ ଆତ୍ମହତ୍ୟା ବିରୋଧରେ ସାରା ଭାରତ ବର୍ଷରେ ଜନ ଜାଗରଣ ସୃଷ୍ଟି କରିବା ପାଇଁ କାର୍ଯ୍ୟ କରୁଛନ୍ତି । ୨୦୧୫ ମସିହାରେ ତାଙ୍କ ରଚିତ ପ୍ରଥମ ପୁସ୍ତକ ଉଇଦ୍ଆଉଟ୍ ଏ ଗୁଡ୍ ବାଏ ପ୍ରକାଶ ପାଇଥିଲା, ଯେଉଁଥିରେ ସେ ତାଙ୍କ ମାଆଙ୍କର ଆତ୍ମହତା ବିଷୟରେ ଲେଖିଥିଲେ । ଏହାପରେ ତାଙ୍କର ୨ୟ ପୁସ୍ତକ ଅମାୟାରା- ଦ ଏସେନ୍ସ ଅଫ୍ ଲାଇଫ୍ ପ୍ରକାଶ ପାଇଥିଲା, ଯେଉଁଥିରେ ସେ ଆତ୍ମହତ୍ୟା ବିରୋଧରେ ରଚନା କରିଥିଲେ । ଏହି ପୁସ୍ତକଟିକୁ ଅନେକ ଲୋକ ପ୍ରସଂଶା କରିଥିଲେ । ୨୦୧୯ ମସିହାରେ ସ୍ୱାତୀଙ୍କ ରଚିତ ହାପିଲି ମେରେଡ୍ ହାପିଲି ଡିଭୋର୍ସଡ୍ ପ୍ରକାଶ ପାଇଥିଲା, ଯେଉଁଥିରେ ସେ ଏକ ଝିଅର ନିଜସ୍ୱ ଇଚ୍ଛା ଓ ପିତାମାତାଙ୍କର ଇଚ୍ଛା ସହ ବିବାହ ପରେ ଅସୁବିଧା ଏବଂ ଏହା ପରର ଫଇସଲା ବିଷୟରେ ଲେଖିଥିଲେ । ୨୦୨୦ ମସିହାରେ ସ୍ୱାତୀଙ୍କର ଦୁଇଟି ପୁସ୍ତକ ପ୍ରକାଶ ପାଇଛି । ୧୦ ଜାନୁଆରୀ ୨୦୨୦ରେ ତାଙ୍କର ଏକ କ୍ଷୁଦ୍ର ଇ-ଉପନ୍ୟାସ ଦ୍ୟାଟ୍ ରେନି ନାଇଟ୍ ଆମାଜନ୍ କିଣ୍ଡଲରେ ପ୍ରକାଶ ପାଇଥିଲା । ଏହାପରେ ୧୦ ଫେବୃଆରୀରେ ଲଭ୍ ଆଟ୍ ଫାର୍ସ୍ଟ ନାଇଟ୍ ନାମକ ଅନ୍ୟ ଏକ ପ୍ରେମ ଭିତ୍ତିକ କ୍ଷୁଦ୍ର ଇ-ଉପନ୍ୟାସ ଆମାଜନ୍ କିଣ୍ଡଲ୍‌ରେ ପ୍ରକାଶ ପାଇଥିଲା ।
ସାଗୀର ଅହମଦ, ୧୯୩୦ ଦଶକରେ କଟକଠାରେ ଜନ୍ମିତ ଜଣେ ଜଣାଶୁଣା ସମାନ୍ତରାଳ ଚଳଚ୍ଚିତ୍ର ନିର୍ଦ୍ଦେଶକ ଓ ଶିକ୍ଷାବିତ । ତାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଧାରେ ଆଲୁଅ ଭାରତୀୟ ପାନୋରାମାକୁ ନିର୍ବାଚିତ ହୋଇଥିଲା । ସାଗୀର ଅହମଦ, ପିଲାଦିନରୁ ବାମପନ୍ଥୀ ଚିନ୍ତାଧାରା ପ୍ରତି ଆକର୍ଷିତ ଥିଲେ । ସେ, ୧୯୬୮ ମସିହାରେ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରୁ ଚଳଚ୍ଚିତ୍ର ନିର୍ଦ୍ଦେଶନାରେ ଡିପ୍ଲୋମା ହାସଲ କରିଥିଲେ । ସାଗୀର ଅହମଦଙ୍କର ୨୦୧୩ ମସିହା ଫେବୃଆରୀ ୨୭ତାରିଖରେ ଦେହାନ୍ତ ହୋଇଥିଲା ।
ଲଗାନ ହେଉଛି ୨୦୦୧ ମସିହାରେ ମୁକ୍ତିଲାଭ କରିଥିବା ଏକ କ୍ରୀଡ଼ା  (କ୍ରିକେଟ) ପ୍ରସଙ୍ଗ ଯୁକ୍ତ ନାଟକୀୟ ହିନ୍ଦୀ ଚଳଚ୍ଚିତ୍ର  । ଚଳଚ୍ଚିତ୍ରର ନିର୍ଦ୍ଦେଶକ ହେଉଛନ୍ତି ଆଶୁତୋଷ ଗୋୱାରିକର । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ଅମିର ଖାଁ ଓ ଗ୍ରେସି ସିଂ । ଜୁନ ୧୫, ୨୦୦୧ରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି ଭାରତ ତଥା ବିଦେଶରେ ଅଦ୍ଭୁତପୂର୍ବ ବ୍ୟାବସାୟିକ ସଫଳତା ଲାଭ କରିଥିଲା । ଚଳଚ୍ଚିତ୍ରର ସଂଗୀତ ପରିଚାଳନା କରିଥିଲେ ଏ ଆର୍ ରେହେମାନ । ଚଳଚ୍ଚିତ୍ରଟି ଆନ୍ତର୍ଜାତୀୟ ତଥା ଭାରତୀୟ ଚଳଚ୍ଚିତ୍ର ମହୋତ୍ସବରେ ଆୱାର୍ଡ ଲାଭ କରିଥିଲା । ଚଳଚ୍ଚିତ୍ରର ପ୍ରମୁଖ ଅଂଶ ଗୁଜରାଟର ପ୍ରାଚୀନ ଗ୍ରାମ ଭୁଜ ନିକଟରେ ଶୁଟିଂ କରାଯାଇଥିଲା । ଅକାଦମୀ ଆୱାର୍ଡ ପାଇଁ ମନୋନୀତ ହେବାରେ ଏହା ଥିଲା ମଦର ଇଣ୍ଡିଆ ପରେ ତୃତୀୟ ଚଳଚ୍ଚିତ୍ର । କାହାଣୀ ଭାରତରେ ବ୍ରିଟିଶ ରାଜ ସମୟର ଏ କାହାଣୀ । ଗୁଜରାଟର ଚମ୍ପାନେର ଅଞ୍ଚଳରେ ତତ୍କାଳୀନ ବ୍ରିଟିଶ ଅଫିସର କ୍ୟାପଟେନ ଆଣ୍ଡୃ ରସେଲ ଚାଷୀଙ୍କ ଉପରେ ଅଧିକ ଲଗାଣ  (କର) ଲଗାଇଲେ  । ଲଗାତାର ଅନାବୃଷ୍ଟି ତଥା ଦାରିଦ୍ର‍୍ୟ ଯୋଗୁଁ ଗରୀବ ଚାଷୀ ଏହି ଲଗାଣ ଦେବାରେ ଅସମର୍ଥ ଥିଲେ । ଗାଁ ଲୋକେ ଭୁବନର ନେତୃତ୍ୱରେ ରାଜା ପୂରନ ସିଂଙ୍କୁ ଏହି ଅସୁବିଧା ଜଣାଇବାକୁ ଗଲେ । ସେହି ସମୟରେ କ୍ୟାପଟେନ ରାସେଲ ତାଙ୍କ ଇଁରେଜ ସହଯୋଗୀଙ୍କ ସହ କ୍ରିକେଟ ଖେଳରେ ବ୍ୟସ୍ତ ଥାଆନ୍ତି । ରାଜାଙ୍କ ମାଧ୍ୟମରେ ଏହି ଗୁହାରୀ କଲାବେଳେ ଭୁବନର କ୍ୟାପଟେନ ରସେଲ ସହ ଯୁକ୍ତିତର୍କ ହୁଏ । କ୍ୟାପଟେନ ରାସେଲ ଲଗାଣ  (କର) କମାଇବା ପାଇଁ ମନା କରିଦିଅନ୍ତି  । ହେଲେ, କଥା ପ୍ରସଙ୍ଗରେ ସେ କହନ୍ତି ଯେ ଚମ୍ପାନେର ବାସୀ ଯଦି କ୍ରୀକେଟ ଖେଳରେ ତାଙ୍କ ଇଁରେଜ ଦଳକୁ ହରାଇଦେବେ ତେବେ ସେ ଲଗାଇଥିବା ଲଗାଣ ସମ୍ପୂର୍ଣ୍ଣ ଛାଡ଼ କରିଦେବେ । କର ଛାଡ଼ କଥା ଶୁଣି ଭୁବନ ଏହାକୁ ଏକ ବାଜି ଭାବେ ଗ୍ରହଣ କରିନିଏ । ଭୁବନର ସହୟୋଗୀ କେହି କିନ୍ତୁ ଏଥିରେ ରାଜି ନ ଥିଲେ । କାରଣ ସେମାନେ ଜାଣିଥିଲେ ଯେ କ୍ରିକେଟରେ ଇଁରେଜଙ୍କୁ ହରାଇବା କାଠିକର ପାଠ । ଭୁବନ କିନ୍ତୁ ନଛୋଡବନ୍ଧା । ସେ ବାଜି ଜିତିବ ଏବଂ ଗ୍ରାମବାସିଙ୍କୁ ଲଗାଣରୁ ମୁକ୍ତି ମିଳିବ । ଏହି ଆଶାରେ ସେ ପ୍ରତ୍ୟେକ ସହଯୋଗୀଙ୍କୁ ରାଜି କରାଇଛି, ଖେଳ ଶିଖାଇଛି । ଏଥିରେ ପରଦା ଆଢୁଆଳରେ ରହି କ୍ୟାପଟେନ ରାସେଲ ଭଉଣୀ ଏଲିଜାବେଥ ଭୁବନର ଦଳକୁ ଉତ୍ସାହିତ କରିଛନ୍ତି । ପରିଶେଷରେ ଅନେକ ଘାତ ଏବଂ ପ୍ରତିଘାତ ସହି ଭୁବନର ଦଳ ଖେଳରେ ବିଜୟଲାଭ କରିଛନ୍ତି ଏବଂ ଗ୍ରାମବାସୀ ଲଗାଣମୁକ୍ତ ହୋଇଛନ୍ତି । ଚରିତ୍ର ଅମୀର ଖାଁ --- ଭୁବନ ଭୂମିକାରେ ଗ୍ରେସି ସିଂ --- ଗୌରୀ ଭୂମିକାରେ ରାଚେଲ ସେଲୀ --- ଏଲିଜାବେଥ୍ ରାଚେଲ ଭୂମିକାରେ ସୁହାସିନୀ ମୁଲେ --- ଭୁବନର ମାଆ ଭୂମିକାରେ ରାଜେନ୍ଦ୍ର ଗୁପ୍ତା --- ମୁଖିଆ ଭୂମିକାରେ କୁଳଭୂଷଣ ଖର୍ବନ୍ଦା --- ରାଜା ପୂରନ ସିଂ ଭୂମିକାରେ ଇତ୍ୟାଦି କଣ୍ଠଶିଳ୍ପୀ ପୁରସ୍କାର ଓ ସମ୍ମାନ ୨୦୦୨ରେ ଚଳଚ୍ଚିତ୍ରଟି ବିଦେଶୀ ଭାଷାର ଶ୍ରେଷ୍ଠ ଚଳଚ୍ଚିତ୍ର ଶ୍ରେଣିରେ ଏକାଡେମି ଆୱାର୍ଡ ପାଇଁ ମନୋନୀତ ହେଲା । ଏକାଡେମୀ ପୁରସ୍କାର ନ ପାଇଲେ ବି ବିଦେଶରେ ଭାରତୀୟ ଚଳଚ୍ଚିତ୍ରର ସୁନାମ ବଢାଇବାରେ ଏହା ବେଶ ସହାୟକ ହୋଇଥିଲା । ତେବେ ଚଳଚ୍ଚିତ୍ରଟି ଆଠୋଟି ଶ୍ରେଣୀରେ ଜାତୀୟ ଚଳଚ୍ଚିତ୍ର ପୁରସ୍କାର, ନଅଟି ଶ୍ରେଣୀରେ ଫିଲ୍ମଫେୟାର ଆୱାର୍ଡ, ନଅଟି ଶ୍ରେଣୀରେ ସ୍କ୍ରୀନ ଆୱାର୍ଡ, ଦଶଟି ଶ୍ରେଣୀରେ ଆଇଫା ଆୱାର୍ଡ ସହ ବହୁ ଜାତୀୟ ଏବଂ ଅନ୍ତର୍ଜାତୀୟ ପୁରସ୍କାର ଲାଭ କରିଛି ।
ରିଟୋନାଭିର, ବିକ୍ରୟ ନାମ ନର୍‌ଭିର, ଏକ ଆଣ୍ଟିରେଟ୍ରୋଭାଇରାଲ ଔଷଧ ଯାହା ଅନ୍ୟ କେତେକ ଔଷଧ ସ‌ହିତ ମିଶେଇ ଏଚଆଇଭି/ଏଡସ ରୋଗରେ ଦିଆଯାଏ । ଏହି ମିଶ୍ରିତ ଚିକିତ୍ସାକୁ ହାଇ ଆକ୍ଟିଭ ଆଣ୍ଟିରେଟ୍ରୋଭାଇରାଲ ଥେରାପି  (ଏଚଏଏଆରଟି) ନାମରେ ଜଣାଶୁଣା  । ଅଧିକାଂଶ ସମୟରେ ଏହା ସ୍ୱଳ୍ପ ଡୋଜ ସ‌ହିତ ଅନ୍ୟ ପ୍ରୋଟିଏଜ ଇନହିବିଟର ଔଷଧ ମିଶେଇ ଦିଆଯାଏ । ଏହା ପାଟିରେ ଦିଆଯାଏ । ଅଇ, ବାନ୍ତି, କ୍ଷୁଧାହାନୀ, ତରଳ ଝାଡ଼ା ଓ ହାତ ତ‌ଥା ପାଦ କାଲୁଆ ହେବା ଏହି ଔଷଧର ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଯକୃତ ସମସ୍ୟା, ଅଗ୍ନାଶୟ ପ୍ରଦାହ, ଆଲର୍ଜି ଓ ଆରିଦମିଆ ଇତ୍ୟାଦି ଉଲ୍ଲେଖ‌ଯୋଗ୍ୟ । ଅନ୍ୟ କେତେକ ଔଷଧ ଯେପରିକି ଆମୋଓଡାରୋନ ଓ ସିମ‌ଭାସ୍ଟାଟିନ ସାଥିରେ ଦେଲେ ଏହାର ସାଙ୍ଘାତିକ ପ୍ରତିକ୍ରିୟା ହୁଏ । ଗର୍ଭାବସ୍ଥାରେ ଅଳ୍ପ ଡିଜ ଦେଲେ ଏହା ନିରାପଦ ହୁଏ । ଏହା ପ୍ରୋଟିଏଜ ଇନହିବିଟର ଶ୍ରେଣୀର ଔଷଧ । କେତେକ ଅନ୍ୟ ପ୍ରୋଟିଏଜ ଇନହିବିଟର ମେଟାବୋଲାଇଜ କରୁଥିବା ଏନ‌ଜାଇମକୁ ଅବରୋଧ କରିବାକୁ ଏହା ଅନେକ ସମୟରେ ଦିଆଯାଏ । ତେଣୁ ଉକ୍ତ ଔଷଧ ସ୍ତର ଏହାଦ୍ୱାରା ବଢ଼ିଯାଏ । ରିଟୋନାଭିର ସନ ୧୯୯୬ରେ ପ୍ରଥମେ ବ୍ୟବ‌ହାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । କ୍ୟାପସୁଲ ଓ ବଟିକାର କାର୍ଯ୍ୟକ୍ଷମତା ସମାନ ନୁହେଁ । ପୃଥିବୀରେ ଏହାର ହୋଲସେଲ ମୂଲ୍ୟ ଦୈନିକ ୦.୦୭ରୁ ୨.୨୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ଦୈନିକ ପ୍ରାୟ ୯.୨୦ରୁ ୫୫ ଡଲାର ।
ସିମ୍‌ଭାସ୍ଟାଟିନ୍, ବ୍ୟବସାୟୀକ ନାମ ଜୋକୋର, ଏକ ଲିପିଡ କମ କରିବା ଔଷଧ. ଏହା ସ‌ହିତ ବ୍ୟାୟାମ, ଖାଦ୍ୟ ଓ ଓଜନ ହ୍ରାସ କରିବା ଆବଶ୍ୟକ । ଏହା ଉଚ୍ଚ ସଙ୍କଟାପନ୍ନ ହୃତ୍‌ପିଣ୍ଡ ସମସ୍ୟା କମେଇବାରେ ସାହାଯ୍ୟ କରେ । ଏହା ପାଟିରେ ଦିଆଯାଏ । ମାଂସପେଶୀ କ୍ଷୟ, ଯକୃତ ସମସ୍ୟା ଓ ବର୍ଦ୍ଧିତ ରକ୍ତ ଶର୍କରା ଇତ୍ୟାଦି ସାଂଘାତିକ ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । କୋଷ୍ଠକାଠିନ୍ୟ, ମୁଣ୍ଡବଥା ଓ ଅଇ ଇତ୍ୟାଦି ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଏ । ବୃକ୍‌କ ସମସ୍ୟା ଥିଲେ ଏହାର ଡୋଜ କମ କରିବାକୁ ପଡ଼େ । ଗର୍ଭାବସ୍ଥାରେ ଏହା ଦେଲେ ଶିଶୁର କ୍ଷତି ହେବା ପ୍ରମାଣ ମିଳିଛି । ସ୍ତନ୍ୟପାନ କରାଉଥିବା ମହିଳାଙ୍କୁ ଏହା ଦେବା ନିଷିଦ୍ଧ । ଏହା ସ୍ଟାଟିନ ଶ୍ରେଣୀର ଔଷଧ ଯାହା ଯକୃତଦ୍ୱାରା ପ୍ରସ୍ତୁତ ହେଉଥିବା କୋଲେସ୍ଟେରଲ ତିଆରି କମ କରିଦିଏ । ସିମ୍‌ଭାସ୍ଟାଟିନ୍ ଔଷଧ ମର୍କ କମ୍ପାନୀଦ୍ୱାରା ପ୍ରସ୍ତୁତ ହୋଇ ସନ ୧୯୬୨ରେ ବ୍ୟବ‌ହୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ଦୈନିକ ହୋଲସେଲ ଖର୍ଚ୍ଚ ୦.୦୧ରୁ ୦.୧୨ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଖର୍ଚ୍ଚ ୦.୫୦ରୁ ୧.୦୦ ଡଲାର । ଏହା ଏକ ପ୍ରକାର ଫିମ୍ପି ବା ଫଙ୍ଗସ୍‌ ଆସପରଜିଲସ ଟେରିଅସରୁ ପ୍ରସ୍ତୁତ ହୁଏ ।
ନ୍ୟାସନାଲ ଜିଓଗ୍ରାଫିକ ହେଉଛି ଯୁକ୍ତରାଷ୍ଟ୍ର ଆମେରିକାସ୍ଥିତ  "ନ୍ୟାସନାଲ ଜିଓଗ୍ରାଫିକ ସୋସାଇଟି" ଦ୍ୱାରା ପ୍ରକାଶିତ ହେଉଥିବା ଏକ ମାସିକ ପତ୍ରିକା । ଏହା ଖ୍ରୀଷ୍ଟାବ୍ଦ ୧୮୮୮ ମସିହାରୁ ନିରବିଚ୍ଛିନ୍ନ ଭାବରେ ପ୍ରକାଶିତ ହୋଇ ଆସୁଅଛି । ଯଦିଓ ଏହାର ନାମରେ ଭୂଗୋଳ ଶବ୍ଦ ଅଛି, ଏହା କେବଳ ଭୂଗୋଳ ବିଷୟରେ ନୁହଁ । ଏଥିରେ ଭୂଗୋଳ ସହ, ବିଜ୍ଞାନ, ଇତିହାସ, ପ୍ରକୃତି, ସଂସ୍କୃତି ବିଷୟରେ ମଧ୍ୟ ଲେଖା ବାହାରିଥାଏ ।
ଶ୍ରୀପାଠୀ ପାଣ୍ଡିତରାଧ୍ୟୁଲ ବାଲସୁବ୍ରମଣ୍ୟମ  (୪ ଜୁନ ୧୯୪୬ - ୨୫ ସେପ୍ଟେମ୍ବର ୨୦୨୦) ଜଣେ ଜଣାଶୁଣା ଭାରତୀୟ ସଂଗୀତଜ୍ଞ, କଣ୍ଠଶିଳ୍ପୀ, ସଙ୍ଗୀତ ନିର୍ଦ୍ଦେଶକ, ଅଭିନେତା, ଡବିଂ କଳାକାର ଏବଂ ଚଳଚ୍ଚିତ୍ର ନିର୍ମାତା ଯିଏକି ତେଲୁଗୁ, ତାମିଲରେ ମୁଖ୍ୟତ କାମ କରୁଥିଲେ  । ସେ କନ୍ନଡ, ହିନ୍ଦୀ ଏବଂ ମାଲାୟାଲମ୍ ଚଳଚ୍ଚିତ୍ର ସମେତ ୧୬ଟି ଭାରତୀୟ ଭାଷାରେ ୪୦ହଜାରରୁ ଅଧିକ ଗୀତ ଗାଇଥିଲେ। କନ୍ନଡ, ତେଲୁଗୁ, ତାମିଲ ଏବଂ ହିନ୍ଦୀ ଭଳି ଚାରୋଟି ଭିନ୍ନ ଭାଷାରେ କାର୍ଯ୍ୟ କରି ଜାତୀୟ ଚଳଚ୍ଚିତ୍ର ପୁରସ୍କାରରେ ସେ ୬ଟି ପୁରସ୍କାର ପାଇଛନ୍ତି । ତେଲୁଗୁ କଥାଚିତ୍ର ଜଗତରେ କରିଥିବା କାର୍ଯ୍ୟ ପାଇଁ ୨୫ଥର ଆନ୍ଧ୍ରପ୍ରଦେଶ ରାଜ୍ୟ ନନ୍ଦୀ ପୁରସ୍କାର ପାଇଥିଲେ । ଏହା ସହିତ ସେ କର୍ଣ୍ଣାଟକ ଏବଂ ତାମିଲନାଡୁରରେ ମଧ୍ୟ ବିଭିନ୍ନ ପୁରସ୍କାର ପାଇଥିଲେ । ଏଥିସହିତ ସେ ହିନ୍ଦୀ କଥାଚିତ୍ର ଜଗତରେ କାମ କରି ଫିଲ୍ମଫେୟାର ପୁରସ୍କାର ଏବଂ ୬ଟି ଦକ୍ଷିଣ ଭାରତୀୟ ଫିଲ୍ମ‌ଫେୟାର୍ ପୁରସ୍କାର ପାଇଥିଲେ । କେତେକ ସୂତ୍ର ଅନୁଯାୟୀ, ୪୦ ହଜାରରୁ ଅଧିକ ଗୀତ ଗାଇଥିବା ଜଣେ ଗାୟକଙ୍କଦ୍ୱାରା ସର୍ବାଧିକ ସଂଖ୍ୟକ ଗୀତ ରେକର୍ଡିଂ ପାଇଁ ସେ ଗିନିଜ ୱାଲର୍ଡ୍ ରେକର୍ଡ କରିଥିବା ଜଣାପଡିଛି। ୨୦୧୨ ମସିହାରେ, ଭାରତୀୟ କଥାଚିତ୍ର ଜଗତରେ ତାଙ୍କର ଅବଦାନ ପାଇଁ ରାଜ୍ୟ ଏନ୍.ଟି.ଆର୍.ଜାତୀୟ ପୁରସ୍କାର ଗ୍ରହଣ କରିଥିଲେ । ୨୦୧୬ ମସିହାରେ, ସେ ଭାରତୀୟ ଚଳଚ୍ଚିତ୍ର ବ୍ୟକ୍ତିତ୍ୱ ଭାବରେ ଏକ ରୌପ୍ୟ ମୟୂର ପଦକରେ ସମ୍ମାନିତ ହୋଇଥିଲେ । ସେ ଭାରତ ସରକାରଙ୍କଦ୍ୱାରା ପଦ୍ମଶ୍ରୀ  (୨୦୦୧) ଏବଂ ପଦ୍ମ ଭୂଷଣ  (୨୦୧୧) ଉପାଧିରେ ଭୂଷିତ ହୋଇଥିଲେ  । ୨୫ ସେପ୍ଟେମ୍ବର ୨୦୨୦ରେ, ସେ କରୋନାଭୂତାଣୁରେ ପୀଡ଼ୀତ ହୋଇ ମୃତ୍ୟୁବରଣ କରିଥିଲେ ।
ସମର ସଲିମ ସାଇମନ, ୧୯୭୯ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅକ୍ଷୟ ମହାନ୍ତି  (କାଶ୍ୟପ)ଙ୍କ ନିର୍ଦ୍ଦେଶନାରେ ନିର୍ମିତ ହୋଇ ଏହା ୧୯୭୯ ମସିହା ଅଗଷ୍ଟ ୩୦ ତାରିଖରେ କଟକର ବାରିପଦା ଓ ଭଦ୍ରକ ଆଦି ସ୍ଥାନରେ ମୁକ୍ତିଲାଭ କରିଥିଲା  । ମହାନ୍ତିଙ୍କ ସହ ସହ-ନିର୍ଦ୍ଦେଶନା ଦେଇଥିଲେ ବିଜୟ ସିଂହ ଓ ଶୈଳଜା ନନ୍ଦ । ମୋଟ ୩ ଲକ୍ଷ ୬୫ ହଜାର ଟଙ୍କା ଖର୍ଚ୍ଚରେ କଥାଚିତ୍ରଟି ତିଆରି ହୋଇଥିଲା । ହିନ୍ଦୀ କଥାଚିତ୍ର ଅମର ଆକବର ଆନ୍ଥୋନୀର ଛାୟାରେ ଏହା ତିଆରି ହୋଇଥିଲା । ଅଭିନୟରେ ଓଡ଼ିଆ କଥାଚିତ୍ର  ସମର ସଲିମ ସାଇମନ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ହରିଶ ମହାପାତ୍ର ସୁଜାତା ଆନନ୍ଦ ଅନିତା ଦାସ ଶୈଳଜାନନ୍ଦ ନାୟକ ଇଲୁ ବାନାର୍ଜୀ ଜୟା ସ୍ୱାମୀ ସୁଚିତ୍ରା ନାରାୟଣ ପତି ଶୈଳେଶ୍ୱର ବାଙ୍କୁ ଗୀତ ଓ ସଙ୍ଗୀତ ମହମ୍ମଦ ମୁସୀର ପ୍ରଥମ କରି ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଉଭୟ ମୁସିର ଓ ନିଜାମଙ୍କ ଗୀତଗୁଡ଼ିକ ରଚନା କରିଥିଲେ । ଏଥିରେ ମୋଟ ୫ ଗୋଟି ଗୀତ ଥିଲା ।  "ଏ ପ୍ରିୟତମା ପ୍ରିୟତମା" ରେ କଣ୍ଠଦାନ କରିଥିଲେ ସୁବାସ ଦାସ, ଶେଖର ଘୋଷ ଓ ସାଥି,  'ହୃଦୟର ଏହି ଶୁନ୍ୟତାକୁ' ରେ ଶେଖର ଘୋଷ,  'ମୁଁ ଯେ ଏକ ପାଗଳ ଭଅଁର' ରେ କୁମୁଦିନୀ ମିଶ୍ର ଓ ତାନସେନ ସିଂ,  'ତୋର ଉଡ଼ି ଉଡ଼ି ଯାଏ କାନୀ' ରେ ସୁବାସ ଦାସ ଓ କନକ ମହାପାତ୍ର ।
ମାଘ ମାସ ଶୁକ୍ଳପକ୍ଷ ଏକାଦଶୀକୁ ଭୀଷ୍ମ ଏକାଦଶୀ ଭାବେ ପାଳନ କରାଯାଏ । ଏହା ଜୟା ଏକାଦଶୀ ବା ଭୈମୀ ଏକାଦଶୀ ଭାବରେ ମଧ୍ୟ ପରିଚିତ । ଭୀଷ୍ମ ଏକାଦଶୀ ତିଥିରେ ବିଷ୍ଣୁ ସହସ୍ରନାମ ସ୍ତୋତର ଜନ୍ମ ହେଇଥିବା କଥିତ ଅଛି । ଏହି ଦିନ ଉପବାସ ରହି ଭୀଷ୍ମଙ୍କୁ ସ୍ମରଣ ଏବଂ ସାରାଦିନ ବିଷ୍ଣୁସହସ୍ର ନାମ ସ୍ତୋତ୍ର ନାମ ଗାନ କଲେ ଭଗବାନଙ୍କ ଆଶିର୍ବାଦ ମିଳେ । ଏହିଦିନ ବିଷ୍ଣୁଙ୍କୁ ପୂଜା ଓ ବନ୍ଦନା କରାଯାଏ । ମକର ସଂକ୍ରାନ୍ତି, ମାଘ ପୂର୍ଣ୍ଣିମା, ମହା ଶିବରାତ୍ରି ପରି ମହାକୁଭର ଅନେକ ସ୍ନାନ ଦିବସ ମଧ୍ୟରେ ଭୀଷ୍ମ ଏକାଦଶୀ ଏକ ପବିତ୍ର ଦିନ ଯେଉଁ କୁମ୍ଭସ୍ନାନ କରାଯାଏ । ଓଡ଼ିଶାରେ ଏହି ଏକାଦଶୀ ଦିନ ସାକ୍ଷୀଗୋପାଳର ଶ୍ରୀଗୋପାଳଜୀଉଙ୍କ ଗଜଉଦ୍ଧାରଣ ବେଶ ହୋଇଥାଏ । ଯାଜପୁରରେ ବ୍ୟାସ ସରୋବର ମେଳା ଓ କଣ୍ଟିଲୋର ନୀଳମାଧବଙ୍କ ପୀଠରେ ଭୌମୀ ଏକାଦଶୀ ଯାତ୍ରା ଆରମ୍ଭ ହୁଏ । କିମ୍ବଦନ୍ତୀ ହିନ୍ଦୁ ବିଶ୍ୱାସ ଅନୁଯାୟୀ ଏହି ଏକାଦଶୀର ନାମ ଜୟା ଓ ଏହି ଏକାଦଶୀ ବ୍ରତ କଲେ ପିଶାଚତ୍ୱ ନାଶହୁଏ । ଅର୍ଥାତ ଏହିଦିନ ଶୁଦ୍ଧ, ପବିତ୍ର ଭାବରେ ଉପବାସ ଓ ବିଷ୍ଣୁ ପୂଜନ କଲେ ମଣିଷ ମନରେ ଥିବା ଦୁଷ୍ଟ ପ୍ରବୃତ୍ତିର ବିଲୟ ଘଟେ । ଏହା ପିଶାଚତ୍ୱ ସମ୍ପର୍କରେ ଏକ କିମ୍ବଦନ୍ତୀ ରହିଛି:- ପଦ୍ମପୁରାଣ ମତେ, ଏକଦା ସ୍ୱର୍ଗପୁରୀରେ ଇନ୍ଦ୍ରଙ୍କ ସମ୍ମୁଖରେ ଗନ୍ଧର୍ବ ଗାନ କରୁଥିଲେ ଏବଂ ଅପ୍ସରାମାନେ ନୃତ୍ୟ କରୁଥିଲେ । ଏହି ଆୟୋଜନରେ ପୁଷ୍ପବତୀ ନାମକ ଏକ ଗନ୍ଧର୍ବ କନ୍ୟା ଏବଂ ମାଲ୍ୟବାନ ନାମକ ଏକ ଯୁବକ ଥିଲେ । ସେ ଦୁହେଁ ପରସ୍ପରପ୍ରତି ମୋହମତ୍ତର ଥିଲେ । କାମ ବାଣ କାରଣରୁ ସେମାନେ ସ୍ଥାନ କାଳ ପାତ୍ର ପ୍ରତି ଅନ୍ଧ ଥିଲେ । ତାଙ୍କର ଟିକିଏ ସାଧାରଣ ବିଚାର ନଥିଲା ଯେ ସେମାନେ ଇନ୍ଦ୍ରଙ୍କ ସଭାରେ ନୃତ୍ୟ ଓ ସଂଗୀତ ପରିବେଷଣ କରୁଛନ୍ତି । ସଭାକଥା ଭୁଲି ଦୁହେଁ ଦୁହିଁଙ୍କ ପ୍ରତି ନିମନ୍ତ୍ରଣ ଦୃଷ୍ଟି ରଖୁଥିଲେ । ଏମିତିକି ମାଲ୍ୟବାନ ନିଜକୁ ଦିୱାନା ରୂପେ ସଜାଇ ଗାଉଥିବା ଗୀତକୁ ମଧ୍ୟ ଭୁଲିଯାଇଥିଲେ ଏବଂ ପୁଷ୍ପବତୀ ପ୍ରେମପାଗଳିନୀ ହେତୁ ନୃତ୍ୟର ତାଳମାନ ବି ଭୁଲି ଯାଉଥିଲେ । ଦେବରାଜ ଇନ୍ଦ୍ର ଭରପୁର ସଭାରେ ସେମାନଙ୍କ ଆଚରଣ ଦେଖି କ୍ରୋଧିତ ହୋଇ ସେମାନଙ୍କୁ ଅଭିଶାପ ଦେଲେ ଯେ ସେ ଦୁହେଁ ପିଶାଚ ଯୋନି ପ୍ରାପ୍ତ କରନ୍ତୁ । ଏତିକି କହି ସେ ସେମାନଙ୍କୁ ସ୍ୱର୍ଗଚ୍ୟୁତ କଲେ । ସେ ଦୁହେଁ ସ୍ୱର୍ଗାରୋହଣ ଦ୍ୱାର ଦେଇ ହିମାଳୟର ବଦ୍ରୀନାଥରେ ପହଞ୍ଚି ସେହି ହିମାଳୟ ଧାମରେ ନିବାସ କଲେ । ସେଠି ଏତେ କଷ୍ଟପାଇଲେ ଯେ ଜୀବନଟା କେମିତି ଉଦାସ ମନେହେଲା । ସୌଭାଗ୍ୟକୁ ଏହି ଏକାଦଶୀ ଦିନ ଦୁହେଁ ଜୀବହିଂସା କଲେ ନାହିଁ । ଖାଦ୍ୟ ଓ ଜଳ ସ୍ପର୍ଶ ବି କଲେ ନାହିଁ ଏବଂ ରାତ୍ରି ଉଜାଗର ରହିଲେ । ଫଳରେ ତାଙ୍କର ପାପ କ୍ଷୟ ହୋଇଗଲା । ସେମାନଙ୍କୁ ସୂଚାଇ ଦିଆଗଲା ଯେ ଯେଉଁଦିନଟି ସେମାନେ ଉପାସରେ ରହି ରାତ୍ରୀ ଉଜାଗର ଥିଲେ, ସେଦିନଟି ଥିଲା ଭୈମୀ ବା ଜୟା ଏକାଦଶୀ । ଏହି ଏକାଦଶୀ କାରଣରୁ ତାଙ୍କ ମୁକ୍ତିର ବାଟ ଫିଟିଗଲା । ଅଲକ୍ଷରେ ଏକାଦଶୀରେ ବ୍ରତ କରି ପୂଣ୍ୟ ଅର୍ଜନ କରିଥିଲେ ଏବଂ ପରଦିନ ନିଜ ଶରୀର ଫେରି ପାଇ ସ୍ୱର୍ଗରେ ବାସ କଲେ । ପୌରାଣିକ କୌରବ ବଂଶର ଶ୍ରେଷ୍ଠ ତଥା ଯୋଦ୍ଧା, ଜ୍ଞାନୀ, ରାଜଧର୍ମର ଶ୍ରେଷ୍ଠ ପଣ୍ଡିତ ପିତାମହ ଭୀଷ୍ମ ପାଣ୍ଡବମାନଙ୍କୁ ଏହିଦିନ ବିଷ୍ଣୁ ସହସ୍ରନାମ ସ୍ତୋତ ଶିଖେଇଥିଲେ । କୌରବଙ୍କୁ ଯୁଦ୍ଧରେ ପରାସ୍ତକରିବା ଲାଗି କିଛି କୌଶଳ ଶିକ୍ଷାଦେବା ସକାଶେ ପାଣ୍ଡବଙ୍କ ଜ୍ୟେଷ୍ଠଭ୍ରାତା ଯୁଧିଷ୍ଠିର ଶରଶର୍ଯ୍ୟାରେ ଥିବା ଭୀଷ୍ମଙ୍କୁ ନିବେଦନ କରିଥିଲେ । ବିଷ୍ଣୁ ସହସ୍ରନାମ ସ୍ତୋତ୍ର ଜରିଆରେ ଭୀଷ୍ମ ଭଗବାନ ଶ୍ରୀକୃଷ୍ଣଙ୍କର ମହିମା ସମ୍ପର୍କରେ ଅବଗତ କରାଇଥିଲେ । ତା ପରଠୁ ଏହି ସ୍ତୋତ୍ରଗାନ କରି ପାଣ୍ଡବମାନେ ମହାଭାରତ ଯୁଦ୍ଧରେ ବିଜୟୀ ହୋଇଥିଲେ ।
ଏକ ଯାନବାହନ ପଞ୍ଜୀକରଣ ଫଳକ, ଏକ ଧାତୁ କିମ୍ବା ପ୍ଲାଷ୍ଟିକ୍ ଫଳକ ଯାହା ସରକାରୀ ପରିଚୟ ଉଦ୍ଦେଶ୍ୟରେ ମୋଟର ଯାନ କିମ୍ବା ଟ୍ରେଲର ସହିତ ସଂଯୁକ୍ତ ହୋଇଥାଏ । କାର୍, ଟ୍ରକ୍ ଏବଂ ମୋଟରସାଇକେଲ ଭଳି ସଡ଼କ ଯାନ ପାଇଁ ସବୁ ଦେଶରେ ପଞ୍ଜୀକରଣ ଫଳକ ଆବଶ୍ୟକ। ସାଇକେଲ, ଡଙ୍ଗା କିମ୍ବା ଟ୍ରାକ୍ଟର ଭଳି ଅନ୍ୟାନ୍ୟ ଯାନ ପାଇଁ ଏହା ଆବଶ୍ୟକ କି ନାହିଁ, ତାହା ମାନବିକ ଅଧିକାର ଅନୁଯାୟୀ ଭିନ୍ନ ଭିନ୍ନ ହୋଇପାରେ । ପଞ୍ଜୀକରଣ ଚିହ୍ନଟକ ହେଉଛି ଏକ ସଂଖ୍ୟାଗତ କିମ୍ବା ଆଲଫାନ୍ୟୁମେରିକ୍   ଆଇଡି ଯାହା ପ୍ରଦାନକାରୀ ଅଞ୍ଚଳର ଗାଡ଼ି ରେଜିଷ୍ଟର ମଧ୍ୟରେ ଗାଡ଼ି କିମ୍ବା ଗାଡ଼ି ମାଲିକଙ୍କୁ ସ୍ୱତନ୍ତ୍ର ଭାବରେ ଚିହ୍ନଟ କରିଥାଏ । କେତେକ ଦେଶରେ ପରିଚୟକାରୀ ସମଗ୍ର ଦେଶରେ ଅନନ୍ୟ ହୋଇଥିବା ବେଳେ ଆଉ କେତେକ ଦେଶରେ ଏହା ଏକ ରାଜ୍ୟ କିମ୍ବା ପ୍ରଦେଶ ମଧ୍ୟରେ ଅନନ୍ୟ ଅଟେ । ପରିଚୟପତ୍ର କୌଣସି ଗାଡ଼ି କିମ୍ବା କୌଣସି ବ୍ୟକ୍ତି ସହିତ ଜଡ଼ିତ ଅଛି କି ନାହିଁ ତାହା ମଧ୍ୟ ଏଜେନ୍ସିଦ୍ୱାରା ଭିନ୍ନ ହୋଇଥାଏ । ଏଥିରେ ଇଲେକ୍ଟ୍ରୋନିକ୍ ଲାଇସେନ୍ସ ଫଳକ ମଧ୍ୟ ରହିଛି। ଭାରତୀୟ ଫଳକ ରଙ୍ଗ ସ୍ଥାୟୀ ପଞ୍ଜୀକରଣ ଘରୋଇ ଯାନବାହନ: ବ୍ୟକ୍ତିଗତ ଯାନଗୁଡ଼ିକର ଧଳା ପୃଷ୍ଠଭୂମିରେ କଳା ଅକ୍ଷର ଥାଏ  ଉଦାହରଣ ସ୍ୱରୂପ 75 7106  । ସମ୍ପୂର୍ଣ୍ଣ ଭାବରେ ବିଦ୍ୟୁତ‌ରେ ଚାଲୁଥିବା ଯାନଗୁଡ଼ିକର ସବୁଜ ପୃଷ୍ଠଭୂମିରେ ଧଳା ଅକ୍ଷର ଥାଏ  (ଉଦାହରଣ ସ୍ୱରୂପ 21 7331) ବାଣିଜ୍ୟିକ ଯାନ: ଟ୍ୟାକ୍ସି, ବସ୍ ଏବଂ ଟ୍ରକ୍ ଭଳି ବାଣିଜ୍ୟିକ ଯାନଗୁଡ଼ିକର ହଳଦିଆ ପୃଷ୍ଠଭୂମିରେ କଳା ଅକ୍ଷର ରହିଛି  ଉଦାହରଣ ସ୍ୱରୂପ 19 0343  । ସେଲ୍ଫ-ଡ୍ରାଇଭ୍ ପାଇଁ ଭଡ଼ାରେ ଉପଲବ୍ଧ ଗାଡ଼ିଗୁଡ଼ିକରେ କଳା ପୃଷ୍ଠଭୂମିରେ ହଳଦିଆ ଅକ୍ଷର ଥାଏ  ଉଦାହରଣ ସ୍ୱରୂପ 08 9192  । ସମ୍ପୂର୍ଣ୍ଣ ଭାବେ ବିଦ୍ୟୁତ‌ରେ ଚାଲୁଥିବା ଯାନଗୁଡ଼ିକର ସବୁଜ ପୃଷ୍ଠଭୂମିରେ ହଳଦିଆ ଅକ୍ଷର ଥାଏ  ଉଦାହରଣ ସ୍ୱରୂପ 12 1289  ।
'କିରଣ ମନୀଷା ମହାନ୍ତି'   ( ଜନ୍ମ ଏପ୍ରିଲ ୯ ୧୯୮୯)ଜଣେ ଓଡ଼ିଶାର ଚେସ ଖେଳାଳୀ । ସେ ଜଣେ ମହିଳା ଗ୍ରାଣ୍ଡମାଷ୍ଟର । ସେ ଏସିଆ ଜୁନିଅର ବାଳିକା ଚେସ ଚାମିୟଂଶିପର ଉପବିଜେତା। ପୁରସ୍କାର ଏକଲବ୍ୟ ପୁରସ୍କାର ୨୦୧୦ ସଫଳତା ୨୦୦୬ ନିଉ ଦିଲ୍ଲୀ ଏସିଆ ବାଳିକା ଚ୍ଯାମ୍ପିୟନଶିପର ଉପବିଜେତା। ଓଡ଼ିଶାର ପ୍ରଥମ ମହିଳା ଆଇଏମ । ଜାତୀୟ ମହିଳା ବି ଟାଇଟେଲ ୨୦୦୭ ମହିଳା ଗ୍ରାଣ୍ଡମାଷ୍ଟର ୨୦୧୦ ଶିକ୍ଷା କଳିଙ୍ଗ ଇନ୍ସଟିଟିଉଟ ଅଫ ଇନଡସ୍ଟ୍ରିୟାଲ ଟେକ୍ନୋଲୋଜି ,ଭୁବନେଶ୍ୱରରେ ଇଞ୍ଜିନିୟରିଂ।
ଶିବଗିରି, ତିରୁନେଲଭେଲି ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ଏରୋଦେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶିବଗିରି, ତିରୁନେଲଭେଲି ୧୧.୧୧୯୪ ଉତ୍ତର ଅକ୍ଷାଂଶ ଓ ୭୭.୭୮୭୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶିବଗିରି, ତିରୁନେଲଭେଲି ସହରର ମୋଟ ଜନସଂଖ୍ୟା ୧୬୨୮୫ ଅଟେ । ସେଥି ମଧ୍ୟରୁ ୫୦.୮୬% ଜଣ ପରୁଷ ହୋଇଥିବା ବେଳେ ୪୯.୧୪% ଜଣ ନାରୀ ଅଟନ୍ତି । ଶିବଗିରି, ତିରୁନେଲଭେଲିର ସାକ୍ଷରତା ହାର ୬୫.୪୦% ଅଟେ । ଏହା ଜାତୀୟ ହାରଠାରୁ ୦.୫୬% ପ୍ରତିଶତ କମ ଅଟେ । ସେଥିରୁ ୩୮.୨୧% ପ୍ରତିଶତ ପୁରୁଷ ଓ ୨୭.୧୮% ନାରୀ ଅଟନ୍ତି । ୮.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଶିବଗିରି, ତିରୁନେଲଭେଲିର ସରକାରୀ ଭାଷା ଅଟେ ।
ଜନ୍ମଗତ ହାଇପୋଥାଇରଏଡିଜ୍ମ   ରୋଗରେ ଜନ୍ମରୁ ଥାଇରଏଡ ହରମୋନ ଅଭାବ ଥିବା ଦେଖାଯାଏ । ପ୍ରାରମ୍ଭରେ ଶିଶୁଟି ସାଧାରଣ ଦେଖାଯାଏ । ଚିକିତ୍ସା ବିନା, ପରବର୍ତ୍ତୀ କିଛି ସପ୍ତାହରୁ କିଛି ମାସ ମଧ୍ୟରେ ନବଜାତ କାମଳଜ, ସ୍ତନ୍ୟପାନ ଠିକ୍‌ରେ ହୁଏ ନାହିଁ, କୋଷ୍ଠକାଠିନ୍ୟ, ଖରାପ କିମ୍ବା କର୍କଟ କାନ୍ଦଣା, ଅଳ୍ପତାପ ଏବଂ ମାଂସପେଶୀ ଟୋନ କମିଯାଏ । ତ‌ଥାପି ଚିକିତ୍ସା ଆରମ୍ଭ ନ ହୋଇଥିଲେ ଫୁଲା ଆଖି, ବଡ଼ ଜିଭ, ପେଟ ଫୁଲିଯିବା, ଶ୍ୱାସକ୍ରିୟାରେ ସମସ୍ୟା ଏବଂ ବ ବୌଦ୍ଧିକ ଅକ୍ଷମତା ହୋଇପାରେ । ଥାଇରଏଡ ଗ୍ରନ୍ଥିର ଅଭାବ, ଆୟୋଡିନର ଅଭାବ ଏବଂ ଜେନେଟିକ ମ୍ୟୁଟେସନ ହୋଇ ଥାଇରୋଗ୍ଲୋବୁଲିନ ଜିନ, ଥାଇରଏଡ ପେରକ୍ସିଡେଜ ଜିନ୍ କିମ୍ବା ଥାଇରଏଡ-ଉତ୍ତେଜକ ହରମୋନ୍   ରିସେପ୍ଟରର ଅସୁବିଧା ଥାଇପାରେ । ବିପଦ କାରଣଗୁଡ଼ିକ ଅପରିପକ୍ୱ ଅନ୍ତର୍ଭୁକ୍ତ ହୋଇପାରେ । ଜନ୍ମ ପରେ ମା ର ଥାଇରଏଡ ହରମୋନର ଆଉ କୌଣସି ସଂସ୍ପର୍ଶ ଲକ୍ଷଣ ଆସିନଥାଏ । ଅଧିକାଂଶ ଦେଶରେ ଜନ୍ମ ସମୟରେ ଟିଏସଏଚ କିମ୍ବା ଟି୪ ସ୍ତର ମାପ କରି ଏହି ଅବସ୍ଥାର ସ୍କ୍ରିନ କରାଯାଇଥାଏ । ରୋଗ ନିର୍ଣ୍ଣୟ ହେବା ମାତ୍ରେ ଲିଭୋଥାଇରକ୍ସିନ୍ ସହିତ ଚିକିତ୍ସା ଆରମ୍ଭ କରାଯାଏ । ବଟିକାକୁ ଚୂର୍ଣ୍ଣ କରି ଅଳ୍ପ ପରିମାଣର ସ୍ତନ୍ୟ କ୍ଷୀରରେ ମିଶାଇ ଦିଆଯାଇପାରେ । ଏହା ପରେ ଥାଇରଏଡ ପରୀକ୍ଷା ପ୍ରତି ଦୁଇ ସପ୍ତାହରେ ବା ଟିଏସଏଚ ସାଧାରଣ ହେବା ପର୍ଯ୍ୟନ୍ତ କରାଯାଏ ଏବଂ ପିଲାଟିର ଅବସ୍ଥା ଠିକ ହେବା ପରେ ପ୍ରତି ୧ରୁ ୩ ମାସ ପର୍ଯ୍ୟନ୍ତ ଏକ ବର୍ଷ ବୟସ ହେବା ପର୍ଯ୍ୟନ୍ତ ପରୀକ୍ଷା କରାଯାଏ। ଉପଯୁକ୍ତ ଚିକିତ୍ସା ଥିବା ଅଧିକାଂଶ ପିଲା ସାଧାରଣ ବିକାଶପ୍ରାପ୍ତ କରନ୍ତି । ଜନ୍ମଗତ ହାଇପୋଥାଇରଏଡିଜିମ ପ୍ରାୟ ୨,୦୦୦ ନବଜାତ ଶିଶୁଙ୍କ ମଧ୍ୟରୁ ଜଣକଠାରେ ଦେଖାଯାଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ନବଜାତ ଶିଶୁ ସ୍କ୍ରିନିଂ ପ୍ରୋଗ୍ରାମ ପୂର୍ବରୁ ଏହା ବୌଦ୍ଧିକ ଅକ୍ଷମତାର ଏକ ସାଧାରଣ ପ୍ରତିରୋଧକ କାରଣ ଥିଲା। ୧୫୦୦ ଦଶକରେ ପାରାସେଲସସଦ୍ୱାରା ଗଇଟର ଏବଂ ଜନ୍ମଗତ ଆୟୋଡିନ୍ ଅଭାବ ସିଣ୍ଡ୍ରୋମ ମଧ୍ୟରେ ଯୋଗସୁତ୍ର ନିର୍ଣ୍ଣୟ କରାଯାଇଥିଲା । ୧୯୮୧ ମସିହାରେ ଥାଇରଏଡ୍ ଏକ୍ସଟ୍ରାକ୍ଟ ଆକାରରେ ମୁରେ ଏହାର ପ୍ରଭାବଶାଳୀ ଚିକିତ୍ସା କରିଥିଲେ ।
ନାଗ ଚତୁର୍ଥୀ କାର୍ତ୍ତିକ ଶୁକ୍ଳ ଚତୁର୍ଥୀ ଦିନ ପାଳନ କରାଯାଏ । ଏହି ପର୍ବଟି ନାଗ ଦେବତାଙ୍କ ଉଦ୍ଦେଶ୍ୟରେ ପାଳନ କରାଯାଇଥାଏ । ଏହି ପର୍ବରେ ନାରୀମାନେ ପରିବାର ତଥା ବିଶେଷ କରି ସନ୍ତାନମାନଙ୍କ ମଙ୍ଗଳ କାମନା କରି ପାଳନ କରିଥାନ୍ତି । ବିଶ୍ୱାସ ରହିଛି ଏହି ପୂଜା କଲେ ସର୍ପ ଦଶଂନର ଭୟ ରହେ ନାହିଁ । ଏହି ପୂଜା ଦୀପାବଳି ଅମାବାସ୍ୟା ପରବର୍ତ୍ତୀ ଚତୁର୍ଥୀ ଦିନ ପରେ ପାଳନ କରାଯାଏ । ଏହି ପୂଜାର ମୁଖ୍ୟ ବିଧି ହେଲା ହୁଙ୍କା ପୂଜା । ନାରୀମାନେ ଏକତ୍ରିତ ହୋଇ ହୁଙ୍କା ଥିବା ସ୍ଥାନରେ ତଥା ହୁଙ୍କାର କିଛି ଅଂଶକୁ ଆଣି ଚଉଁରା ମୂଳେ ରଖି, ନାଗ-ନାଗୁଣିଙ୍କ ତମ୍ବାର ମୂର୍ତ୍ତି ରଖି, ଚିତା ପକାଇ ସିନ୍ଦୁରଦେଇ ଫୁଲରେ ସଜାଇ, ସବୁ ପ୍ରକାରର ପୂଜା ସାମଗ୍ରୀ ଯଥା ଧୂପ ଦୀପ ନଡ଼ିଆ, କଦଳୀ, ଗୁଡ଼ ଚାଉଳ ଚୁନା, ଆଖୁ ଓ ଅନ୍ୟାନ୍ୟ ଫଳ ମୂଳ ଦେଇ ପୂଜା କରିଥାନ୍ତି । କେଉଁ କେଉଁ ସ୍ଥାନରେ କ୍ଷୀର ମଧ୍ୟ ନାଗ ଦେବତାଙ୍କ ସନ୍ତୁଷ୍ଠି ଉଦେଶ୍ୟରେ ଅର୍ପଣ କରାଯାଏ । ହୁଙ୍କା ପୂଜାରେ ଖିର ଓ ସିରିଣି ଦିଆ ଯାଇଥାଏ।
ବିନୋଦ ମିଶ୍ର ଜଣେ ଓଡ଼ିଆ ଅଭିନେତା । ସେ ଉଭୟ ମଞ୍ଚ ଓ ସିନେମାରେ ଅଭିନୟ କରିଛନ୍ତି ।
କୋଡିନ, ରାସାୟନିକ ନାମ ୩-ମିଥାଇଲମର୍ଫିନ, ଏକ ଅଫିମ ସମ୍ପର୍କୀୟ ଔଷଧ ଯାହା ଯନ୍ତ୍ରଣା ନିବାରକ, କାଶ ଔଷଧ ଓ ତରଳ ଝାଡ଼ା ଚିକିତ୍ସାରେ ବ୍ୟବ‌ହୃତ ହୁଏ । ମଧ୍ୟମ ଓ ସାମାନ୍ୟ ଧରଣର ଯନ୍ତ୍ରଣା ନିମନ୍ତେ ଏହା ଦିଆଯାଏ । ପାରାସେଟାମୋଲ ବା ଆସ୍ପିରିନ ସ‌ହିତ ମିଶେଇଲେ ଏହା ଅଧିକ ଉପକାର କରେ । କାଶ ଉପଶମ ନିମନ୍ତେ ଦିଆଯା‌ଥିଲେ ମଧ୍ୟ ଅନିଶ୍ଚତ ଫଳ ମିଳେ । ୧୨ ବର୍ଷ ବୟସରୁ କମ ପିଲାଙ୍କୁ ୟୁରୋଗରେ ଏହି ଔଷଧ ଦିଆଯାଏ ନାହିଁ । ଏହା ପାଟିରେ ଦିଆଯାଏ । ଏହା ଖାଇବାର ୧/୨ ଘଣ୍ଟା ପରେ କାର୍ଯ୍ୟକାରୀ ହୁଏ ଓ ସର୍ଭାଧିକ ପ୍ରଭାବ ୨ ଘଣ୍ଟା ପରେ ଦେଖାଏ । ଛଅ ଘଣ୍ଟା ପର୍ଯ୍ୟନ୍ତ ଏହାର ପ୍ରଭାବ ରହେ । ବାନ୍ତି, କୋଷ୍ଠକାଠିନ୍ୟ, ଗଲୁ, ଓ ମୁଣ୍ଡ ହାଲୁକା ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ଏହି ଔଷଧ ବ୍ୟବ‌ହର କଲେ ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଶ୍ୱାସକ୍ରିୟ କମିଯିବା ଓ ନିଶାଗ୍ରସ୍ତ ହେବା ଦେଖାଯାଏ । ଗର୍ଭାବସ୍ଥାରେ ଏହା ଦେବା ନିରାପଦ ବୋଲି ଜଣାଯାଇ ନାହିଁ । ସ୍ତନ୍ୟପାନ କରେଇଲେ ଶିଶୁକୁ ଅଫିମ ବିଷାକ୍ତ‌ତା ହୋଇପାରେ । କୋଡିନ ଯକୃତରେ ମର୍ଫିନରେ ପରିଣତ ହୋଇ କାମ କରେ । ଏହି ପ୍ରକ୍ରିୟା କେତେ ସମୟରେ ସଂଘଠିତ ହେବ ତାହା ଲୋକର ଜେନେଟିକ ଉପରେ ନିର୍ଭର କରେ । ସନ ୧୮୩୨ରେ କୋଡିନ ଆବିଷ୍କୃତ ହୋଇଥିଲା । ସନ ୨୦୧୩ରେ ୩୬୧,୦୦୦ କିଗ୍ରା କୋଡିନ ପ୍ରସ୍ତୁତ ହୋଇଥିଲା ଓ ୨୪୯,୦୦୦ କିଗ୍ରା ବ୍ୟବ‌ହାର କରାଯାଇଥିଲା । ଅଫିମ ସମ୍ବନ୍ଧୀୟ ଜିନିଷ ମଧ୍ୟରୁ ଏହା ସବୁଠାରୁ ଅଧିକ ବ୍ୟବ‌ହାର କରାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ହୋଲସେଲ ମୂଲ୍ୟ ସନ ୨୦୧୪ରେ ୦.୦୪ରୁ ୦.୨୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ପ୍ରାୟ ଏକ ଡଲାର । କୋଡିନ ପ୍ରାକୃତିକ ଅବସ୍ଥାରେ ଓ ଅଫିମର % ହିସାବରେ ଥାଏ ।
ଇଣ୍ଡାପାମାଇଡ ଏକ ଔଷଧ ହୃଦ୍‌ପାତ ଯାହା କିମ୍ବା ଅନ୍ୟାନ୍ୟ କାରଣରୁ ଉଚ୍ଚ ରକ୍ତଚାପ ଏବଂ ଫୁଲାର ଚିକିତ୍ସା କରିବା ପାଇଁ ଦିଆଯାଏ । ଗର୍ଭାବସ୍ଥାରେ ଉଚ୍ଚ ରକ୍ତଚାପ ପାଇଁ ଏହା ଦ୍ୱିତୀୟ ଧାଡ଼ିର ଚିକିତ୍ସା । ଏହା ପାଟିରେ ଦିଆଯାଏ । ଏହା ଅନ୍ୟାନ୍ୟ ରକ୍ତଚାପ ଔଷଧ ସହିତ ବ୍ୟବହୃତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ପୋଟାସିୟମ୍ ସ୍ତର, ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଥକାପଣ, ନିଦ୍ରାହୀନତା ଏବଂ ଉଦ୍‌ବେଗ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ସୋଡିୟମ୍ ସ୍ତର, ରାସ, ଗାଉଟ ଏବଂ ଉଚ୍ଚ ରକ୍ତ ଶର୍କରା ଅନ୍ତର୍ଭୁକ୍ତ ହୋଇପାରେ । ଏହା ଏକ ଥିଆଜାଇଡ୍-ସମ ଡାଇୟୁରେଟିକ । ୧୯୬୮ ମସିହାରେ ଇଣ୍ଡାପାମାଇଡ ପେଟେଣ୍ଟ ହୋଇଥିଲା ଏବଂ ୧୯୭୭ ମସିହାରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସର ଔଷଧ ଖର୍ଚ୍ଚ ୩.୪୦ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶି ନିମନ୍ତେ ପ୍ରାୟ ୪ ଡଲାର ଖର୍ଚ୍ଚ ହୁଏ । ପେରିଣ୍ଡୋପ୍ରିଲ ସହିତ ଏକ ମିଶ୍ରଣ ଔଷଧ ମଧ୍ୟ ଉପଲବ୍ଧ ହୁଏ ।
ଏ ଏଟିଜୋଲାମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଡିପାସ୍, ହେଉଛି ଏକ ଔଷଦ ଯାହା ସାଧାରଣ ଉତ୍କଣ୍ଠା ବ୍ୟାଧି, ଆତଙ୍କିତ ବ୍ୟାଧି  (ପ୍ୟାନିକ ଡିଜଅର୍ଡ଼ର) ଏବଂ ଅନିଦ୍ରା ପାଇଁ ବ୍ୟବହୃତ ହୁଏ  । ଏହା ସ୍ୱଳ୍ପ ମିଆଦି ବ୍ୟବହୃତ ହୋଇପାରେ କିନ୍ତୁ ବେଞ୍ଜୋଡାଏଜେପିନ୍ ଅପେକ୍ଷା ଭଲ କାମ କରେ ନାହିଁ । ଏହା ପାଟିରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ମାଂସପେଶୀ ଦୁର୍ବଳତା, ସମନ୍ୱୟ ଅଭାବ, ଚେତା ହରେଇବା, ମୁଣ୍ଡବିନ୍ଧା, ଦ୍ୱନ୍ଦ୍ୱ, ଥଙ୍ଗେଇ କଥାବାର୍ତ୍ତା ଏବଂ ଯୌନ ଅସୁବିଧା ହୋଇପାରେ । ଅପବ୍ୟବହାର ଏବଂ ନିର୍ଭରଶୀଳତାର ଆଶଙ୍କା ମଧ୍ୟ ଅଛି । ଏହା ଏକ ପ୍ରକାର ଥିଏନୋଡାଏଜେପିନ୍, ଯାହା ବେଞ୍ଜୋଡାଏଜେପିନ ସହିତ ସମତୁଲ । ଏହା ଜିଏବିଏ<  " " >ଏ</ >   <  " " > </ >  ରିସେପ୍ଟରର ବେଞ୍ଜୋଡାଏଜେପିନ ସ୍ଥାନ ମାଧ୍ୟମରେ କାର୍ଯ୍ୟ କରେ । ଏଥିରେ ଉତ୍କଣ୍ଠା କମ କରିବା, ବାତ ବିରୋଧୀ, ପ୍ରଶାନ୍ତି କାରକ, ନିଦ୍ରାକାରକ ଏବଂ ସ୍ୱେଚ୍ଛାକୃତ  (କଙ୍କାଳ) ମାଂସପେଶୀ - ଆରାମଦାୟକ ପ୍ରଭାବ ରହିଛି  । ଇଟିଜୋଲାମ ୧୯୭୧ମସିହାରେ ପେଟେଣ୍ଟ ହୋଇଥିଲା ଏବଂ ୧୯୮୪ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ୨୦୨୦ ସୁଦ୍ଧା ଏହା ଜାପାନ, ଇଟାଲୀ ଏବଂ ଭାରତରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା କିନ୍ତୁ ଯୁକ୍ତରାଷ୍ଟ୍ରରେ ନୁହେଁ । ୟୁରୋପ ଏବଂ ଯୁକ୍ତରାଷ୍ଟ୍ରରେ ଅପବ୍ୟବହାର ବୃଦ୍ଧି ନେଇ ଚିନ୍ତା ପ୍ରକଟ କରାଯାଇଛି। ଏହା ଏଟିଜ୍ ଏବଂ ଏଟିଜି ନାକମ ରାସ୍ତା ନାମ ସହିତ ମଧ୍ୟ ଜଣାଶୁଣା
ଶ୍ରୀୟା ଝା ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ ଯିଏକି ତେଲୁଗୁ, ଓଡ଼ିଆ ଏବଂ ବଙ୍ଗାଳୀ କଥାଚିତ୍ର ଜଗତରେ ଅଭିନୟ କରିଛନ୍ତି . ସେ ସାହାରା ୱାନ୍‌ରେ ରାଜଶ୍ରୀ ପ୍ରଡକ୍ସନ୍ସଦ୍ୱାରା ନିର୍ମିତ ହିନ୍ଦୀ ଦୂଦର୍ଶନ ଧାରାବାହିକ ଝିଲମିଲ ସୀତାରୋଁ କା ଅଙ୍ଗନ ହୋଗାର ମୁଖ୍ୟ ଭୂମିକାରେ ଅଭିନୟ କରିଥିଲେ । ଷ୍ଟାର ଭରତରେ ପ୍ରସାରିତ ଧାରାବାହିକ ନିମ୍‌କି ମୁଖିଆରେ ସୁଇଟ୍ ଭୂମିକାରେ ଏବଂ ସୋନି ଏଣ୍ଟରଟେନମେଣ୍ଟ ଟେଲିଭିଜନରେ ପ୍ରସାରିତ ଧାରାବାହିକ ଇଶାରୋଁ ଇଶାରୋଁ ମେଁରେ ସେ ଅଭିନୟ କରିଥିଲେ । ସୋନି ସବ୍‌ରେ ପ୍ରସାରିତ ଜିଦ୍ଦି ଦିଲ‌ମାନେ ନାରେ ବର୍ଖା ଶେର୍ଗିଲ୍ ଭାବରେ ଅଭିନୟ କରିଥିଲେ । ଜନ୍ମ, ପରିବାର ଓ ଶିକ୍ଷା ୧୯୯୨ ମସିହାର ଜୁନ ୧୦ ତାରିଖରେ ଶ୍ରୀୟା ଡେରାଡୁନରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ଅମରଦୀପ ଝା ଜଣେ ଅଭିନେତ୍ରୀ । ସେ ମଶୋରୀସ୍ଥିତ ଜିଏନ୍ଏଫ୍‌ସି ସ୍କୁଲରୁ ତାଙ୍କୁ ସ୍କୁଲ ଶିକ୍ଷା ସମାପ୍ତ କରିଥିଲେ ।
ଉଦ୍ଧବ ଚରଣ ନାୟକ  (ଜନ୍ମ: ୧୯୪୬; ଜନ୍ମସ୍ଥାନ: ମହିମାଗାଦି, ଢେଙ୍କାନାଳ) ଜଣେ ଓଡ଼ିଆ ଲେଖକ, ଗବେଷକ ଓ ଶିକ୍ଷାବିତ୍  । ଓଡ଼ିଶା ରାଜନୀତିର ଇତିହାସ, ମହିମାଧର୍ମ ବିଶ୍ୱ ଇତିହାସ, ମହିମାଧର୍ମ ଓ ବିଶ୍ୱକବି ଭୀମଭୋଇ ଆଦି ଜଣାଶୁଣା ଗବେଷଣାତ୍ମକ ପୁସ୍ତକ ରଚନା କରିବା ସହିତ ତାଙ୍କୁ ଭୀମଭୋଇ ସମ୍ମାନ, ନଟରାଜ ସାହିତ୍ୟ ସମ୍ମାନ, ଓଡ଼ିଶା ବିଜ୍ଞାନ ଏକାଡେମୀ ପୁରସ୍କାର, ମୀନାବଜାର ଶିଶୁ ସାହିତ୍ୟ ପୁରସ୍କାର ଆଦି ସେ ପାଇଛନ୍ତି । ଜନ୍ମ, ପରିବାର ଓ ଶିକ୍ଷା ୧୯୪୬ ମସିହାରେ ସେ ଢେଙ୍କାନାଳ ଜିଲ୍ଲାର ମହିମାଗାଦିଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ଅନନ୍ତ ଚରଣ ନାୟକ ଜଣେ ସ୍ୱାଧୀନତା ସଂଗ୍ରାମୀ ଓ ଗୀତିକବି ଥିଲେ ଏବଂ ତାଙ୍କ ମାତାଙ୍କ ନାମ ହେଉଛି ସୁକୁମାରୀ ନାୟକ । ସେ  'ମହିମାଧର୍ମର ଇତିବୃତ୍ତ ଓ ସାହିତ୍ୟ'  ବାବଦରେ ଗବେଷଣା କରି ପିଏଚ୍‌ଡି କରିଛନ୍ତି । ଗବେଷଣା ଓ ସାହିତ୍ୟ ସର୍ଜନା ସେ ଓଡ଼ିଶା ରାଜନୀତି ଓ ମହିମା ଧର୍ମ ବିଷୟରେ ମୁଖ୍ୟତଃ ଗବେଷଣା କରନ୍ତି । ବ୍ରିଟିଶ ଭାରତରୁ ଆରମ୍ଭ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନଠାରୁ ଆରମ୍ଭ କରି ୨୦୧୩ ମସିହାଯାଏଁ ରାଜନୈତିକ ଇତିହାସକୁ ନେଇ ତାଙ୍କ ରଚିତ ପୁସ୍ତକ ଓଡ଼ିଶା ରାଜନୀତିର ଇତିହାସ ପାଇଁ ସେ ଜଣାଶୁଣା ।